Source: http://elgeorgakis.blogspot.ca/2013/08/
Timestamp: 2017-07-25 08:55:50+00:00
Document Index: 8159249

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΗΛΙΑΣ ΠΑΝ.ΓΕΩΡΓΑΚΗΣ: Αυγούστου 2013
Οδηγίες για τη ρύθμιση των χρεών πρός το δημόσιο και ειδικά των ασφαλιστικών εισφορών - είτε μέσω της «νέας αρχής» ή της «πάγιας ρύθμισης» δίνει με έγκυκλιο του πρός τις δημόσιες υπηρεσίες και τα ασφαλιστικά ταμεία το υπουργείο Εργασίας και Κοινωνικών Ασφαλίσεων.
Στην εγκύκλιο του γενικού γραμματέα κοινωνικών ασφαλίσεων κ. Παναγιώτη Κοκκόρη, διευκρινίζεται ότι η ρύθμιση ισχύει για όλα τα ταμεία πλην ΝΑΤ αναφέρονται τα εξής:
Ρύθμιση οφειλόμενων ασφαλιστικών εισφορών «ΝΕΑ ΑΡΧΗ» (Ν.4152/2013).
Με τις διατάξεις του Ν.4152/2013 παρέχεται η δυνατότητα ρύθμισης των οφειλόμενων ασφαλιστικών εισφορών προς όλους τους Φορείς Κοινωνικής Ασφάλισης, πλην NAT.
α) Με την «ΠΑΓΙΑ» ρύθμιση της παρ. ΙΑ1 του Νόμου, παρέχεται η δυνατότητα ρύθμισης σε δώδεκα (12) ισόποσες δόσεις των καθυστερούμενων, μέχρι την ημερομηνία υποβολής της αίτησης, οφειλών.
Σχετικά με τους όρους και την εφαρμογή της Πάγιας Ρύθμισης, θα ενημερωθείτε με νεώτερη εγκύκλιο μας.
β) Με τη ρύθμιση «ΝΕΑ ΑΡΧΗ» της παρ. ΙΑ2 του ιδίου Νόμου, παρέχεται η δυνατότητα ρύθμισης των μέχρι και 31-12-2012 οφειλόμενων καθυστερούμενων ασφαλιστικών εισφορών των ασφαλισμένων, οι οποίοι:
δεν έχουν υπαχθεί σε ρύθμιση τμηματικής καταβολής των οφειλών τους ή υπήχθησαν αλλά έχουν εκπέσει του δικαιώματος συνέχισης προηγούμενων ρυθμίσεων.
Μετάβαση από τη ρύθμιση της «Νέας Αρχής» (παρ. ΙΑ.2) στην «Πάγια» ρύθμιση (παρ. ΙΑ.1) του Ν.4152/2013, δεν επιτρέπεται.
Οπως προαναφέρθηκε, με τη ρύθμιση «ΝΕΑ ΑΡΧΗ» παρέχεται η δυνατότητα ρύθμισης των μέχρι και 31-12-2012 οφειλόμενων καθυστερούμενων ασφαλιστικών εισφορών των ασφαλισμένων, οι οποίοι δεν έχουν υπαχθεί σε ρύθμιση τμηματικής καταβολής των οφειλών τους ή υπήχθησαν, αλλά έχουν εκπέσει του δικαιώματος συνέχισης προηγούμενων ρυθμίσεων.
Με τη νέα ρύθμιση επιδιώκεται η καταβολή των τρεχουσών εισφορών ώστε να μη δημιουργούνται νέες οφειλές.
Οι καθυστερούμενες εισφορές κεφαλαιοποιούνται κατά το χρόνο υποβολής της αίτησης.
Η δυνατότητα ρύθμισης παρέχεται εφόσον καταβάλλονται ανελλιπώς οι τρέχουσες ασφαλιστικές εισφορές από01-01-2013 και εφεξής.
Το δικαίωμα υπαγωγής στη ρύθμιση «ΝΕΑ ΑΡΧΗ» ασκείται άπαξ, η δε διάρκεια του διακανονισμού δεν μπορεί να εκτείνεται πέραν της 30-06-2017. Ο οφειλέτης που αιτείται ρύθμισης θα πρέπει, κατ΄ αρχήν:
α) να μην έχει καταδικαστεί ή διωχθεί ποινικά για φοροδιαφυγή και
β) να δηλώνει την αδυναμία εξόφλησης του συνόλου του ποσού της οφειλής του τη δεδομένη χρονική στιγμή καθώς και την ανταπόκρισή του στις μηνιαίες δόσεις (βιωσιμότητα του διακανονισμού).
Η εξόφληση της οφειλής πραγματοποιείται σε 46, κατά ανώτατο όριο, ισόποσες μηνιαίες δόσεις. Ο ορισμός του ελάχιστου ύψους της προς ρύθμιση οφειλής καθώς και του ελάχιστου ποσού δόσης, εναπόκειται στη διακριτική ευχέρεια του Φορέα. Η καθυστερημένη ένταξη στη ρύθμιση, μειώνει ανάλογα τον αριθμό δόσεων.
Η καταβολή της πρώτης δόσης θα πρέπει να πραγματοποιηθεί εντός επτά (7) εργασίμων ημερών από την ημέρα υποβολής της αίτησης για ρύθμιση.
Οι υπολειπόμενες δόσεις καταβάλλονται στο τέλος του επόμενου μήνα από την καταβολή της πρώτης δόσης.
Κατά τη διάρκεια της ρύθμισης επιτρέπεται η καθυστέρηση πληρωμής μιας (1) μόνο δόσης. Η καταβολή της γίνεται υποχρεωτικά μέχρι την ημερομηνία καταβολής της επόμενης δόσης με προσαύξηση δεκαπέντε τοις εκατό (15%).
Ο οφειλέτης μπορεί σε οποιοδήποτε στάδιο της ρύθμισης να εξοφλήσει εφάπαξ τις υπολειπόμενες δόσεις των ρυθμισμένων οφειλών του.
Πρώτη εφαρμογή στον ΟΓΑ
1. Η αίτηση για ρύθμιση υποβάλλεται ηλεκτρονικά μέσω του ιστότοπου (website) του ΟΓΑ στη διεύθυνση www.oga.gr. Στην αρχική σελίδα του ιστότοπου, έχει αναρτηθεί σύνδεσμος που οδηγεί στην ειδική υπηρεσία «Υποβολή Αίτησης Ρύθμισης Νέας Αρχής του Ν.4152/2013». Επιλέγοντας ο ενδιαφερόμενος τη συγκεκριμένη υπηρεσία, εμφανίζεται κείμενο με πληροφορίες σχετικές με τη ρύθμιση. Μετά την ανάγνωση των πληροφοριών που παρέχονται στο κείμενο της ιστοσελίδας, ο ενδιαφερόμενος μπορεί να προχωρήσει στην υποβολή της αίτησης. Με την επιλογή «Έλαβα γνώση για τους όρους της ρύθμισης "Νέα Αρχή" και επιθυμώ να υποβάλω τη σχετική αίτηση» γίνεται αυτόματη ανακατεύθυνση στον ιστότοπο του Taxis Net - Γενικής Γραμματείας Πληροφοριακών Συστημάτων (Γ.Γ.Π.Σ.), μέσω της οποίας ο ενδιαφερόμενος πιστοποιείται πληκτρολογώντας τα διακριτικά που χρησιμοποιεί για την υποβολή της φορολογικής του δήλωσης, δηλαδή το username (όνομα χρήστη) και το password (κωδικό πρόσβασης).
Η Γ.Π.Σ.Σ. εμφανίζει στη συνέχεια τον ΑΦΜ που διαθέτει στη βάση δεδομένων της και που αντιστοιχεί στα διακριτικά που εισήχθηκαν. Επισημαίνουμε ότι σε περίπτωση που ο/η αιτών/ούσα υποβάλει από κοινού φορολογική δήλωση με τον/την σύζυγο του/της θα πρέπει να καταχωρηθεί το όνομα χρήστη και ο κωδικός πρόσβασης που αντιστοιχούν στον αιτούντα ρύθμιση ασφαλισμένο. Αν ο ασφαλισμένος δεν έχει αποκτήσει δικό του όνομα χρήστη και κωδικό πρόσβασης, θα πρέπει να απευθυνθεί στην οικεία ΔΟΥ ώστε να ενημερωθεί για τη διαδικασία απόκτησής τους.
Μετά την καταχώρηση των διακριτικών που πράγματι του αντιστοιχούν, εμφανίζεται νέα οθόνη στην οποία, πέραν του ΑΦΜ που ήδη έχει αντληθεί από τη βάση δεδομένων της Γ.Γ.Π.Σ., ο ασφαλισμένος θα πρέπει να καταχωρήσει τον Αριθμό Μητρώου (A.M.) του ΟΓΑ και τον ΑΜΚΑ του. Για να ταυτοποιηθεί ο ενδιαφερόμενος, θα πρέπει τα στοιχεία του (A.M., ΑΦΜ & ΑΜΚΑ) να συμφωνούν με αυτά που τηρούνται στα αρχεία του ΟΓΑ.
Εάν δεν μπορεί να γίνει ταυτοποίηση και των τριών προαναφερόμενων στοιχείων ή κάποιου/ων από αυτά με τον αιτούντα, εμφανίζεται μήνυμα σύμφωνα με το οποίο ο αιτών πληροφορείται ανάλογα για το ή τα λανθασμένα στοιχεία και ότι πρέπει να προσέλθει στον αρμόδιο Ανταποκριτή ΟΓΑ για να προχωρήσει στη διόρθωσή του/τους.
Εάν ο αιτών βάσει των καταχωρούμενων στοιχείων ταυτοποιείται, εμφανίζεται μήνυμα σύμφωνα με το οποίο ενημερώνεται, ανάλογα, εάν έχει ή όχι δικαίωμα υποβολής αίτησης. Στη συνέχεια (εάν έχει δικαίωμα), μπορεί να υποβάλει αίτηση και να εκτυπώσει έντυπο πληρωμής των εισφορών ρύθμισης ακολουθώντας τις on line οδηγίες της εφαρμογής.
2. Μέχρι την ολοκλήρωση των διαδικασιών που απαιτούνται για τη δημιουργία του κατάλληλου λογισμικού καταβολής των δόσεων σε πιστωτικά ιδρύματα (μετά τον Ιανουάριο 2014), η καταβολή των δόσεων θα πραγματοποιείται μέσω της Τράπεζας Πειραιώς/ΑΤΕ με το «Έντυπο για την Τράπεζα Πειραιώς» το οποίο θα εκδίδεται ηλεκτρονικά αμέσως μετά την υποβολή της αίτησης και θα χρησιμοποιείται μόνο για καταβολή εισφορών ρύθμισης του Ν.4152/2013
Στο έντυπο αναφέρονται τα ονομαστικά στοιχεία του ασφαλισμένου, ο Αριθμός Μητρώου (A.M.) ο ΑΜΚΑ, ο ΑΦΜ, το πληρωτέο ποσό, η ληκτική ημερομηνία πληρωμής του και ο Κωδικός Μεγάλου Πελάτη (ΚΜΠ) 673.
Σε καμία περίπτωση δεν μπορεί να χρησιμοποιηθεί το έντυπο με ΚΜΠ 673, για την πληρωμή και λοιπών - πλην της ρύθμισης του Ν.4152/2013 - ασφαλιστικών εισφορών.
Ως ελάχιστο ύψος της προς ρύθμιση οφειλής, ορίζεται το ποσό των €500,00. Ως ελάχιστο ποσό δόσης, ανάλογα με το ύψος της οφειλής, ορίζεται:
ΥΨΟΣ ΟΦΕΙΛΗΣ ΕΛΑΧΙΣΤΟ ΠΟΣΟ ΔΟΣΗΣ
από €500,00 έως €1.380,00 €20,00
από €1.380,01 έως €3.000,00 €50,00
από €3.000,01 έως €5.000,00 €75,00
από €5.000,01 έως €7.000,00 €100,00
από €7.000,01 έως €10.000,00 €150,00
άνω των €10.000,00 €200,00
Ένταξη στη ρύθμιση
Ο αιτών εντάσσεται στη ρύθμιση εφόσον η καταβολή της πρώτης δόσης πραγματοποιηθεί εντός επτά (7) εργασίμων ημερών από την ημέρα υποβολής της αίτησης για ρύθμιση. Μέσα στην ίδια προθεσμία θα πρέπει να καταβληθεί και η τρέχουσα εισφορά του εξαμήνου. Το ποσό εισφορών που απαιτείται για την ένταξη του αιτούντος στη ρύθμιση, αναφέρεται στην ένδειξη «πληρωτέο ποσό» του Εντύπου για την Τράπεζα Πειραιώς - ΚΜΠ 673.
Οι υπολειπόμενες δόσεις καταβάλλονται στο τέλος του επόμενου μήνα από την πρώτη καταβολή με το συγκεκριμένο έντυπο πληρωμής, το οποίο θα πρέπει να εκτυπώνεται επίσης ηλεκτρονικά από τον ενδιαφερόμενο, κάθε μήνα.
Σε περίπτωση που δεν καταβληθούν μέσα στη συγκεκριμένη προθεσμία η πρώτη δόση και η τρέχουσα εισφορά, ο αιτών δεν εντάσσεται στη ρύθμιση. Εάν εξακολουθεί να επιθυμεί τη ρύθμιση των οφειλών του, μπορεί να επανέλθει με νέα αίτησή του όχι νωρίτερα από τον επόμενο μήνα της ορισθείσας προθεσμίας πληρωμής της πρώτης δόσης.
Σε περίπτωση που ο αιτών έχει ήδη ενταχθεί στη ρύθμιση αλλά δεν τηρήσει στη συνέχεια τους όρους της, δεν μπορεί να αιτηθεί πάλι την ένταξή του στη ρύθμιση της «Νέας Αρχής».
Δικαιολογητικά - Αρμόδια Όργανα Ρύθμισης
Παράλληλα με την ηλεκτρονική υποβολή της αίτησης, ο οφειλέτης υποχρεούται να προσκομίσει στην αρμόδια Υπηρεσία του ΟΓΑ (Κεντρική Υπηρεσία ή αρμόδιο Περιφερειακό Υποκατάστημα ΟΓΑ) Υπεύθυνη Δήλωση του άρθρου 8 του Ν. 1599/1986 στην οποία θα αναφέρονται, ανάλογα με το ύψος της οφειλής του, συγκεκριμένα στοιχεία:
1. Όταν η συνολική οφειλή είναι έως και € 5.000.00. στη δήλωση πρέπει να αναφέρονται
α) η αδυναμία εξόφλησης της οφειλής τη δεδομένη χρονική στιγμή καθώς και η ανταπόκριση στις μηνιαίες δόσεις,
β) ότι ο δηλών δεν έχει καταδικαστεί για φοροδιαφυγή πρωτόδικα, τελεσίδικα ή αμετάκλητα και γ) ότι δεν έχει ασκηθεί εναντίον του ποινική δίωξη για φοροδιαφυγή.
2. Όταν η συνολική οφειλή είναι πάνω από € 5.000.00. στη δήλωση πρέπει να αναφέρονται:
α) η αδυναμία εξόφλησης της οφειλής την δεδομένη χρονική στιγμή καθώς και η ανταπόκριση στις μηνιαίες δόσεις (βιωσιμότητα διακανονισμού),
β) ότι ο δηλών δεν έχει καταδικαστεί για φοροδιαφυγή πρωτόδικα, τελεσίδικα ή αμετάκλητα, γ) δεν έχει ασκηθεί εναντίον του ποινική δίωξη για φοροδιαφυγή και
γ) λεπτομερείς πληροφορίες σχετικά με το εισόδημά του, τα χρηματικά διαθέσιμά του, την ακίνητη περιουσία του και το σύνολο των οφειλών του. Ειδικότερα, πληροφορίες που αφορούν:
• κινητές αξίες,
• ακίνητη περιουσία οποιασδήποτε μορφής,
• ετήσιο οικογενειακό εισόδημα,
• αριθμούς τραπεζικών λογαριασμών (IBΑΝ) και το ύψος αυτών,
• οχήματα των οποίων έχει την κυριότητα,
• απαιτήσεις από τρίτους,
• οφειλές σε ασφαλιστικά ταμεία και άλλες υπηρεσίες του δημοσίου ή άλλες πάγιες υποχρεώσεις προς τρίτους, εφόσον υφίστανται.
Ο ΟΓΑ δύναται να ζητήσει την προσκόμιση πρόσθετων δικαιολογητικών, τα οποία αξιολογούνται από την αρμόδια Υπηρεσία του ΟΓΑ εντός εξαμήνου από την καταβολή της πρώτης δόσης. Εάν μετά τον έλεγχο κριθεί ότι ο αιτών πληροί τις, κατά νόμο, προϋποθέσεις ένταξης στη ρύθμιση, τότε η ρύθμιση θεωρείται «ισχυρή», εφόσον ο ενδιαφερόμενος εξακολουθεί να καταβάλει τις αναλογούσες στη ρύθμιση εισφορές του. Σε διαφορετική περίπτωση, εκπίπτει του δικαιώματος της ρύθμισης.
Εάν τα δικαιολογητικά δεν ελεγχθούν από τον ΟΓΑ εντός της προαναφερόμενης προθεσμίας η ρύθμιση επίσης θεωρείται «ισχυρή», εφόσον βέβαια δεν έχει επέλθει η απώλεια του δικαιώματος της ρύθμισης.
Απώλεια δικαιώματος συνέχισης της ρύθμισης - Συνέπειες
Το δικαίωμα της ρύθμισης χάνεται εάν ο οφειλέτης:
α) δεν καταβάλει εμπρόθεσμα τις τρέχουσες ασφαλιστικές εισφορές καθ΄ όλο το διάστημα της ρύθμισης καταβολής των οφειλών του με δόσεις και μέχρι την εξόφλησή τους,
β) δεν καταβάλει εμπρόθεσμα μία δόση της ρύθμισης, πέραν της μίας φοράς,
Επισημαίνεται ότι, κατά τη διάρκεια της ρύθμισης επιτρέπεται η καθυστέρηση πληρωμής μίας δόσης - πλην της πρώτης - και η καταβολή αυτής γίνεται υποχρεωτικά μέχρι την ημερομηνία καταβολής της επόμενης δόσης με προσαύξηση εκπρόθεσμης καταβολής ποσοστού 15%.
Η απώλεια του δικαιώματος της ρύθμισης έχει τις παρακάτω συνέπειες: α) ο οφειλέτης χάνει τα ευεργετήματα της ρύθμισης, β) καθίσταται άμεσα απαιτητό το σύνολο του υπολοίπου της οφειλής, γ) ο οφειλέτης δεν μπορεί να επανέλθει στη ρύθμιση της «Νέας Αρχής»,
δ) η άνω των € 5.000,00 οφειλή, διαβιβάζεται στο Κέντρο Είσπραξης Ασφαλιστικών Οφειλών (ΚΕΑΟ) και επιδιώκεται η είσπραξή της με όλα τα προβλεπόμενα από την ισχύουσα νομοθεσία μέτρα.
Χορήγηση ασφαλιστικής ενημερότητας - Πιστοποιητικού οφειλής
Κατά τη διάρκεια της ρύθμισης- και εφόσον τηρούνται οι όροι αυτής θα χορηγείται πιστοποιητικό οφειλής διάρκειας ενός (1) μηνός. Στο πιστοποιητικό αυτό θα βεβαιώνεται η υπαγωγή του οφειλέτη στη ρύθμιση καθώς και το υπολειπόμενο ποσό της οφειλής του. Το πιστοποιητικό θα εκδίδεται ηλεκτρονικά μέσω της διαδικτυακής εφαρμογής της ρύθμισης, που προαναφέραμε.
- Κατά τη διάρκεια της ρύθμισης και εφόσον τηρούνται οι όροι αυτής, οι οφειλέτες δικαιούνται χορήγησης βιβλιαρίου υγείας με διάρκεια ισχύος ενός εξαμήνου.
- Για την εφαρμογή των διατάξεων της ρύθμισης του Ν.4152/2013 στους εργοδότες -επιχειρήσεις του Ν.3232/2004, θα σας ενημερώσουμε προσεχώς.
Στα πλαίσια της υποστήριξης που πάντοτε παρέχετε στους ασφαλισμένους μας και επειδή η υποβολή της αίτησης γίνεται για πρώτη φορά διαδικτυακά παρακαλούμε, κατά το δυνατό, να διευκολύνετε τους ασφαλισμένους οι οποίοι δεν έχουν πρόσβαση σε Ηλεκτρονικό Υπολογιστή, στην υποβολή της αίτησης ρύθμισης.
Ν.4152/2013 (ΦΕΚ 107 Α΄/09-05-2013)
ΠΑΡΑΓΡΑΦΟΣ ΙΑ΄: ΔΙΑΤΑΞΕΙΣ ΑΡΜΟΔΙΟΤΗΤΑΣ ΥΠΟΥΡΓΕΙΟΥ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ
ΥΠΟΠΑΡΑΓΡΑΦΟΣ ΙΑ.1.: ΠΑΓΙΑ ΡΥΘΜΙΣΗ ΤΩΝ ΟΦΕΙΛΟΜΕΝΩΝ ΕΙΣΦΟΡΩΝ ΣΤΟΥΣ ΦΟΡΕΙΣ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΛΟΙΠΕΣ ΔΙΑΤΑΞΕΙΣ
1. Ληξιπρόθεσμες οφειλές προς τους Φορείς Κοινωνικής Ασφάλισης πλην του NAT δύνανται μετά από αίτηση των οφειλετών και εφόσον συντρέχει πραγματική αδυναμία για την καταβολή τους, να ρυθμίζονται και να καταβάλλονται σε δώδεκα (12) ισόποσες μηνιαίες δόσεις.
2. Η υπαγωγή στη ρύθμιση για οφειλές άνω των πέντε χιλιάδων (5.000,00) ευρώ γίνεται μόνο εφόσον οι ενδιαφερόμενοι αποδεικνύουν ότι μπορούν να ανταποκριθούν στο ύψος της μηνιαίας δόσης και εφόσον προσκομίσουν τα απαραίτητα στοιχεία που αποδεικνύουν την αδυναμία εξόφλησης των οφειλών τους τη δεδομένη χρονική στιγμή περιλαμβανομένων λεπτομερών πληροφοριών σχετικά με το εισόδημα τους, τα χρηματικά διαθέσιμα τους, την ακίνητη περιουσία τους και το σύνολο των οφειλών τους.
Η αίτηση υπαγωγής στη ρύθμιση απορρίπτεται εάν τα παρασχεθέντα στοιχεία είναι ανακριβή ή ανεπαρκή. Τα παρασχεθέντα στοιχεία τα οποία πρέπει να αποδεικνύουν τη βιωσιμότητα του διακανονισμού, καθορίζονται με απόφαση του Υπουργού Εργασίας, Κοινωνικής Ασφάλισης και Πρόνοιας σύμφωνα με τα οριζόμενα στην περίπτωση 8 της υποπαραγράφου αυτής, σύμφωνα με τις κάτωθι κατηγοριοποιήσεις:
αα) Για οφειλές από πέντε χιλιάδες (5.000,00) ευρώ έως πενήντα χιλιάδες (50.000,00) ευρώ κρίνεται από τον οικείο φορέα κοινωνικής ασφάλισης η αδυναμία εξόφλησης της οφειλής τη δεδομένη χρονική στιγμή, καθώς και η βιωσιμότητα του διακανονισμού.
ββ) Για οφειλές άνω των πενήντα χιλιάδων (50.000,00) ευρώ ο οφειλέτης πρέπει επιπλέον να προσκομίζει βεβαίωση από ανεξάρτητο τρίτο φορέα περί της ορθότητας των οικονομικών στοιχείων, καθώς και δικαιολογητικά τα οποία να αποδεικνύουν την αδυναμία εξόφλησης της οφειλής τη δεδομένη χρονική στιγμή και τη βιωσιμότητα του διακανονισμού, με δαπάνες που βαραίνουν τον ίδιο.
γγ) Για οφειλές άνω των εκατόν πενήντα χιλιάδων (150.000,00) ευρώ ο οφειλέτης υποχρεούται πλέον των ανωτέρω να προβεί στη παροχή εγγυήσεων ή εμπράγματων εξασφαλίσεων ίσης αξίας με τη συνολική οφειλή. Η αξία της εξασφάλισης θα καθοριστεί από τον τρίτο εκτιμητή.
Οι ανεξάρτητοι εκτιμητές καθορίζονται με απόφαση του Υπουργού Εργασίας, Κοινωνικής Ασφάλισης και Πρόνοιας σύμφωνα με την περίπτωση 7 της παρούσας υποπαραγράφου. Σε κάθε περίπτωση ως ανεξάρτητοι τρίτοι εκτιμητές αναγνωρίζονται οι ορκωτοί λογιστές και οι κατέχοντες άδεια ασκήσεως δικηγορικού λειτουργήματος.
Η πιστοποίηση από τον ανεξάρτητο εκτιμητή εξετάζει όλες τις υποχρεώσεις του οφειλέτη προς το κράτος και προς τρίτους, τη συνολική περιουσιακή κατάσταση του οφειλέτη συμπεριλαμβανομένης της παροχής επαρκών εγγυήσεων και εφόσον βεβαιώνεται αδυναμία άμεσης καταβολής της οφειλής χορηγείται η διευκόλυνση της τμηματικής καταβολής. Επίσης εξετάζονται και τα αποτελέσματα επί της αναμενόμενης ρευστότητας από την ενδεχόμενη υπαγωγή του οφειλέτη σε άλλους διακανονισμούς με το Δημόσιο ή με ιδιωτικούς φορείς. Η εμπράγματη εξασφάλιση επί της διαθέσιμης ακίνητης περιουσίας του οφειλέτη πρέπει να εξασφαλιστεί
Σε περίπτωση ύπαρξης επαρκών χρηματικών διαθεσίμων η οφειλή δεν υπάγεται στη ρύθμιση και γίνεται άμεσα απαιτητή. Απαραίτητη προϋπόθεση για την υπαγωγή σε ρύθμιση είναι να έχουν υποβληθεί οι εκ του νόμου προβλεπόμενες δηλώσεις ασφάλισης για τα τελευταία πέντε (5) έτη.
Εξαιρούνται και δεν υπάγονται στη ρύθμιση οφειλές που αφορούν οφειλέτες που έχουν καταδικαστεί ή έχει ασκηθεί κατ΄ αυτών ποινική δίωξη για φοροδιαφυγή.
3. Αρμόδια όργανα για την έκδοση απόφασης υπαγωγής στην παρούσα ρύθμιση είναι:
α) Για το ΙΚΑ-ΕΤΑΜ: Οι διευθυντές των οικείων περιφερειακών ή τοπικών υποκαταστημάτων ή οι διευθυντές των οικείων ταμείων προκειμένου για περιφερειακά ή τοπικά υποκαταστήματα στην περιοχή των οποίων λειτουργούν Ταμεία Είσπραξης Εσόδων ΙΚΑ-ΕΤΑΜ.
γ) Οποιαδήποτε άλλη οργανική μονάδα του ΙΚΑ-ΕΤΑΜ καθοριστεί με απόφαση του Υπουργού Εργασίας, Κοινωνικής Ασφάλισης και Πρόνοιας.
4. Οι πληρωμές θα διενεργούνται με τη διαδικασία αυτόματης χρέωσης τραπεζικού λογαριασμού.
Η καταβολή της πρώτης δόσης ή η εφάπαξ εξόφληση των καθυστερούμενων εισφορών γίνεται μέχρι την τελευταία εργάσιμη ημέρα του επόμενου της υποβολής της αίτησης υπαγωγής στη ρύθμιση του άρθρου αυτού μήνα για όλους τους Φορείς Κοινωνικής Ασφάλισης, πλην ΙΚΑ-ΕΤΑΜ και του τ. ΕΤΕΑΜ.
Ειδικά για το ΙΚΑ-ΕΤΑΜ και το τ. ΕΤΕΑΜ ως καταληκτική ημερομηνία ορίζεται η τελευταία εργάσιμη ημέρα του μήνα διεκπεραίωσης των διαδικασιών ελέγχου. Σε περίπτωση που αυτές περατωθούν μετά την 20ή ημέρα εκάστου μηνός, η ανωτέρω προθεσμία παρατείνεται μέχρι την 5η ημέρα του επόμενου μήνα της διεκπεραίωσης του ελέγχου.
Οι επόμενες δόσεις καταβάλλονται μέχρι την τελευταία εργάσιμη ημέρα των επόμενων μηνών, χωρίς να απαιτείται ιδιαίτερη ειδοποίηση του οφειλέτη.5. Κατά τη διάρκεια της ρύθμισης και εφόσον τηρούνται με συνέπεια οι όροι αυτής:
α. Χορηγείται στους υπόχρεους μηνιαίο πιστοποιητικό οφειλής, στο οποίο πιστοποιείται και το υπολειπόμενο ποσό οφειλής.
β. Αναστέλλεται η ποινική δίωξη σε βάρος των υπευθύνων κατά τις διατάξεις των παραγράφων 1 και 2 του άρθρου 1 του α.ν. 86/1967 (Α΄ 136), όπως ισχύει σήμερα και αναβάλλεται η εκτέλεση της ποινής που επιβλήθηκε ή εφόσον άρχισε η εκτέλεση της διακόπτεται.
γ. Αναστέλλεται η συνέχιση της διαδικασίας της αναγκαστικής εκτέλεσης επί κινητών ή ακινήτων εφόσον έχει πληρωθεί η πρώτη δόση. Αν ο οφειλέτης απολέσει το ευεργέτημα της ρύθμισης, τα μέτρα που έχουν ανασταλεί συνεχίζονται.
α. Κατά τη διάρκεια της ρύθμισης επιτρέπεται η καθυστέρηση πληρωμής μίας (1) δόσης και η καταβολή αυτής γίνεται υποχρεωτικά μέχρι την ημερομηνία καταβολής της επόμενης δόσης με προσαύξηση εκπρόθεσμης καταβολής δεκαπέντε τοις εκατό (15%).
β. Η μη εμπρόθεσμη καταβολή και δεύτερης δόσης κατά τη διάρκεια της ρύθμισης είτε η δημιουργία νέας φορολογικής ή ασφαλιστικής οφειλής, έχουν ως συνέπεια για το σύνολο της οφειλής:
αα) την απώλεια των ευεργετημάτων της ρύθμισης,
ββ) την κατάσταση ως απαιτητού του συνόλου του υπολοίπου της οφειλής και των προηγούμενων προσαυξήσεων,
γγ) την επιδίωξη της είσπραξης του με όλα τα προβλεπόμενα από την ισχύουσα νομοθεσία μέτρα,
δδ) την κατάπτωση των εγγυήσεων της περίπτωσης γγ΄ της παραγράφου 2 του άρθρου αυτού.
γ. Το ποσό της κύριας οφειλής που υπάγεται στην παρούσα ρύθμιση επιβαρύνεται από 1.1.2013 με ετήσιο επιτόκιο ίσο με το επιτόκιο αναχρηματοδότησης της Ευρωπαϊκής Κεντρικής Τράπεζας κατά το χρόνο υποβολής της αίτησης, προσαυξημένο κατά 800 μονάδες βάσης (δηλαδή 8%).
ΥΠΟΠΑΡΑΓΡΑΦΟΣ ΙΑ.2.
ΡΥΘΜΙΣΗ «ΝΕΑΣ ΑΡΧΗΣ» ΤΩΝ ΟΦΕΙΛΟΜΕΝΩΝ ΕΙΣΦΟΡΩΝ ΣΤΟΥΣ ΦΟΡΕΙΣ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΛΟΙΠΕΣ ΔΙΑΤΑΞΕΙΣ
1. Ληξιπρόθεσμες οφειλές προς τους Φορείς Κοινωνικής Ασφάλισης πλην του NAT, υπάγονται στη ρύθμιση «νέας αρχής» και καταβάλλονται ως ακολούθως:
α) Κεφαλαιοποίηση τους, συμπεριλαμβανομένων και των πάσης φύσεως προσαυξήσεων μέχρι τις 31.12.2012 και καταβολή αυτών εφάπαξ ή σε ισόποσες μηνιαίες δόσεις, όπως αυτές προσδιορίζονται στην αίτηση, με τις εξής αντίστοιχες εκπτώσεις επί των κάθε είδους προσαυξήσεων, πρόσθετων τελών και λοιπών επιβαρύνσεων.
Η μείωση είναι της τάξης του 25% στις προσαυξήσεις εάν το χρέος εξοφληθεί μέχρι 30.6.2017, 30% εάν εξοφληθεί μέχρι 30.6.2016, 35% εάν εξοφληθεί μέχρι 30.6.2015, 40% εάν εξοφληθεί μέχρι 30.6.2014 και 50% εάν εξοφληθεί μέχρι 1.7.2013.
β) Οι οφειλέτες θα πρέπει να είναι ενήμεροι ασφαλιστικά και φορολογικά από την 1.1.2013 προκειμένου να δύνανται να υπαχθούν στην παρούσα ρύθμιση.
α. Για την υπαγωγή στη ρύθμιση σε κάθε περίπτωση και ανεξαρτήτως ποσού οφειλής πρέπει ο αιτών να αποδεικνύει ότι μπορεί να ανταποκριθεί στο ύψος της μηνιαίας δόσης.
Κατ΄ εξαίρεση για φυσικά πρόσωπα που δεν ασκούν επιχειρηματική δραστηριότητα για οφειλές έως πέντε χιλιάδες (5.000,00) ευρώ -εφόσον δηλώσουν αδυναμία εξόφλησης της οφειλής εφάπαξ ή έως 48 δόσεις- ο αριθμός των δόσεων καθορίζεται βάσει του εισοδήματος τους, με μέγιστο αριθμό δόσεων τις εκατό (100) ή ελάχιστο ποσό δόσης τα 50,00 ευρώ.
β. Για την υπαγωγή στη ρύθμιση για οφειλές άνω των πέντε χιλιάδων (5.000,00) ευρώ οι ενδιαφερόμενοι οφείλουν να προσκομίσουν τα απαραίτητα στοιχεία που αποδεικνύουν την αδυναμία πληρωμής των οφειλών τους σε συντομότερο χρόνο, περιλαμβανομένων λεπτομερών πληροφοριών σχετικά με το εισόδημα τους, τα χρηματικά διαθέσιμα τους, την ακίνητη περιουσία τους και το σύνολο των οφειλών τους. Η αίτηση υπαγωγής στη ρύθμιση απορρίπτεται εάν τα παρασχεθέντα στοιχεία είναι ανακριβή ή ανεπαρκή. Τα παρασχεθέντα στοιχεία τα οποία πρέπει να αποδεικνύουν τη βιωσιμότητα του διακανονισμού, καθορίζονται με απόφαση του Υπουργού Εργασίας, Κοινωνικής Ασφάλισης και Πρόνοιας σύμφωνα με τα οριζόμενα στην παράγραφο 10 του άρθρου αυτού, βασιζόμενα στις κάτωθι κατηγοριοποιήσεις:
αα) Για οφειλές άνω των εβδομήντα πέντε χιλιάδων (75.000,00) ευρώ ο οφειλέτης πρέπει επιπλέον να προσκομίζει βεβαίωση από ανεξάρτητο εκτιμητή περί της ορθότητας των οικονομικών στοιχείων, καθώς και τα δικαιολογητικά που αποδεικνύουν την αδυναμία εξόφλησης της οφειλής τη δεδομένη χρονική στιγμή, με δαπάνες που βαραίνουν τον ίδιο.
ββ) Για οφειλές άνω των τριακοσίων χιλιάδων (300.000,00) ευρώ ο οφειλέτης υποχρεούται πλέον των ανωτέρω να προβεί στη παροχή εγγυήσεων ή εμπράγματων εξασφαλίσεων ίσης αξίας με τη συνολική οφειλή. Η αξία της εξασφάλισης θα καθοριστεί από τον τρίτο εκτιμητή.
Οι ανεξάρτητοι εκτιμητές καθορίζονται με απόφαση του Υπουργού Εργασίας, Κοινωνικής Ασφάλισης και Πρόνοιας σύμφωνα με την περίπτωση 10 της παρούσας υποπαραγράφου. Σε κάθε περίπτωση, ως ανεξάρτητοι τρίτοι εκτιμητές αναγνωρίζονται οι ορκωτοί λογιστές και οι κατέχοντες άδεια ασκήσεως δικηγορικού λειτουργήματος.
γ. Η αίτηση υπαγωγής στη ρύθμιση απορρίπτεται εάν τα παρασχεθέντα στοιχεία είναι ανακριβή ή ανεπαρκή.
3. Αρμόδια όργανα για την έκδοση απόφασης υπαγωγής στη ρύθμιση «νέας αρχής» είναι:
γ) Οποιαδήποτε άλλη οργανική μονάδα του ΙΚΑ-ΕΤΑΜ καθοριστεί με απόφαση του Υπουργού, Εργασίας Κοινωνικής Ασφάλισης και Πρόνοιας.
4. Η αίτηση του οφειλέτη για την υπαγωγή στη ρύθμιση δύναται να υποβληθεί άπαξ στις αρμόδιες υπηρεσίες σε οποιοδήποτε χρονικό διάστημα κατά τη διάρκεια ισχύος της ρύθμισης υπό τις εξής προϋποθέσεις:
α) Η διάρκεια του διακανονισμού δεν μπορεί να εκτείνεται πέραν της 30ής Ιουνίου 2017 και
β) καταβάλλονται ανελλιπώς οι τρέχουσες ασφαλιστικές εισφορές από 1.1.2013 και εφεξής.
Όσοι οφείλουν εισφορές από την 1.1.2013 και μέχρι την έναρξη ισχύος του παρόντος νόμου υπάγονται στην παρούσα ρύθμιση εφόσον καταβάλλουν τις οφειλές αυτές πριν την ημερομηνία της ένταξης τους.
5. Η καταβολή της πρώτης δόσης ή η εφάπαξ εξόφληση των καθυστερούμενων εισφορών γίνεται μέχρι την τελευταία εργάσιμη ημέρα του επόμενου της υποβολής της αίτησης υπαγωγής στη ρύθμιση του άρθρου αυτού μήνα για όλους τους Φορείς Κοινωνικής Ασφάλισης, πλην ΙΚΑ-ΕΤΑΜ και του τ. ΕΤΕΑΜ.
Ειδικά για το ΙΚΑ-ΕΤΑΜ και το τ. ΕΤΕΑΜ ως καταληκτική ημερομηνία ορίζεται η τελευταία εργάσιμη ημέρα του μήνα διεκπεραίωσης των διαδικασιών ελέγχου. Σε περίπτωση που αυτές περατωθούν μετά την 20ή ημέρα εκάστου μηνός, η ανωτέρω προθεσμία παρατείνεται μέχρι την 5η ημέρα του επόμενου μήνα της διεκπεραίωσης του ελέγχου. Οι επόμενες δόσεις καταβάλλονται μέχρι την τελευταία εργάσιμη ημέρα των επόμενων μηνών, χωρίς να απαιτείται ιδιαίτερη ειδοποίηση του οφειλέτη.
6. Στην ίδια ρύθμιση υπάγονται, μόνο αν ζητηθεί από τον οφειλέτη:
α) οι οφειλές που τελούν σε αναστολή είσπραξης,
β) ληξιπρόθεσμα χρέη μέχρι την (συμπεριλαμβανομένης και την) 31.12.2012 τα οποία έχουν υπαχθεί σε άλλες ρυθμίσεις που είναι σε ισχύ και πληρώνονται οι δόσεις χωρίς καθυστέρηση, εάν η παρούσα ρύθμιση έχει τον ίδιο ή μικρότερο αριθμό δόσεων και δεν εκτείνεται πέραν της 30ής Ιουνίου 2017.
7. Κατά τη διάρκεια της ρύθμισης και εφόσον τηρούνται με συνέπεια οι όροι αυτής:
α) Χορηγείται στους υπόχρεους μηνιαίο πιστοποιητικό οφειλής, στο οποίο πιστοποιείται και το υπολειπόμενο ποσό οφειλής,
β) Αναστέλλεται η ποινική δίωξη σε βάρος των υπευθύνων κατά τις διατάξεις των παραγράφων 1 και 2 του άρθρου 1 του α.ν. 86/1967 (Α΄ 136), όπως ισχύει σήμερα και αναβάλλεται η εκτέλεση της ποινής που επιβλήθηκε ή εφόσον άρχισε η εκτέλεση της διακόπτεται.
γ) Αναστέλλεται η συνέχιση της διαδικασίας της αναγκαστικής εκτέλεσης επί κινητών ή ακινήτων εφόσον έχει πληρωθεί η πρώτη δόση. Αν ο οφειλέτης απολέσει το ευεργέτημα της ρύθμισης, τα μέτρα που έχουν ανασταλεί συνεχίζονται.
δ) Αναστέλλεται ο χρόνος παραγραφής των οφειλών, σύμφωνα με τα οριζόμενα στις διατάξεις της παρ. 8 του άρθρου 2 του Ν. 2556/1997 (Α΄ 270).
β. Η μη εμπρόθεσμη καταβολή και δεύτερης δόσης κατά τη διάρκεια της ρύθμισης είτε η δημιουργία νέας φορολογικής ή ασφαλιστικής οφειλής, έχει ως συνέπεια για το σύνολο της οφειλής:
δδ) την κατάπτωση των εγγυήσεων της περίπτωσης ββ΄ της παραγράφου 2 του άρθρου αυτού.
γ. Το ποσό της κύριας οφειλής που υπάγεται στη παρούσα ρύθμιση επιβαρύνεται από 1.1.2013 με ετήσιο επιτόκιο ίσο με το επιτόκιο αναχρηματοδότησης της Ευρωπαϊκής Κεντρικής Τράπεζας κατά το χρόνο υποβολής της αίτησης, προσαυξημένο κατά 800 μονάδες βάσης (δηλαδή 8%).
δ. Οι πληρωμές θα διενεργούνται με τη διαδικασία αυτόματης χρέωσης τραπεζικού λογαριασμού.
ε. Μετάβαση από τη ρύθμιση της νέας αρχής στην πάγια ρύθμιση δεν επιτρέπεται.
9. Για τους οφειλέτες που υποβάλλουν αίτηση υπαγωγής στις διατάξεις της παρούσας και για χρονικό διάστημα δέκα ημερών:
α. Αναστέλλεται η ποινική δίωξη σε βάρος των υπευθύνων κατά τις διατάξεις των παραγράφων 1 και 2 του άρθρου 1 του α.ν. 86/1967 (Α΄ 136), όπως ισχύει σήμερα.
β. Αναβάλλεται η εκτέλεση της ποινής που επιβλήθηκε ή εφόσον άρχισε η εκτέλεση της διακόπτεται.
10. Με απόφαση του Υπουργού Εργασίας, Κοινωνικής Ασφάλισης και Πρόνοιας καθορίζεται και κάθε άλλο αναγκαίο ζήτημα για την εφαρμογή της παρούσας.
11. Τα προβλεπόμενα πρόσθετα τέλη του εδαφίου δ΄ της παραγράφου 1 του άρθρου 27 του α.ν. 1846/1951 (Α΄ 179), όπως αντικαταστάθηκε και ισχύει με το άρθρο 21 του Ν. 4075/2012 (Α΄ 89), παύουν να ισχύουν για ασφαλιστικές εισφορές υπέρ του εκάστοτε φορέα κοινωνικής ασφάλισης,μισθολογικών περιόδων από 1.1.2013 και εφεξής, οι οποίες δεν καταβάλλονται εμπροθέσμως και αντικαθίστανται από ένα ετήσιο επιτόκιο που υπολογίζεται για τη συνολική διάρκεια της ρύθμισης και που ισούται με το επιτόκιο αναχρηματοδότησης της Ευρωπαϊκής Κεντρικής Τράπεζας, κατά το χρόνο υποβολής της αίτησης, συν ένα περιθώριο 800 μονάδων βάσης (δηλαδή 8%), υπολογισμένο σε ετήσια βάση και με αναδρομική εφαρμογή από 1.1.2013.
12. Οι διατάξεις της παραγράφου 9 του άρθρου 63 του Ν. 3996/2011 (Α΄ 170) αντικαθίστανται ως ακολούθως:
Αποδιδόμενα ποσά από κατασχέσεις εις χείρας τρίτων που είχαν επιβληθεί πριν την υπαγωγή σε καθεστώς ρύθμισης, λαμβάνονται υπόψη για την κάλυψη τρεχουσών δόσεων της ρύθμισης.»
13. Για τις επιχειρήσεις της παραγράφου 5ε του άρθρου 8 του α.ν. 1846/1951 , όπως ισχύει, που θα υπαχθούν σε καθεστώς ρύθμισης ή που έχουν υπαχθεί σε καθεστώς ρύθμισης προηγούμενων διατάξεων και είναι συνεπείς με τους όρους αυτών, θα χορηγείται πιστοποιητικό οφειλής για την είσπραξη λογαριασμών δημοσίου έργου, χωρίς παρακράτηση, εφόσον το έργο για το οποίο χορηγείται το πιστοποιητικό δεν οφείλει τρέχουσες ή καθυστερούμενες οφειλές. Σε περίπτωση ύπαρξης οφειλής του έργου θα χορηγείται πιστοποιητικό οφειλής με παρακράτηση τη συνολική οφειλή του έργου.
14. Από την έναρξη ισχύος των διατάξεων των υποπαραγράφων ΙΑ.1. και ΙΑ.2. καταργείται η δυνατότητα νέας υπαγωγής σε κάθε υφιστάμενη ρύθμιση.
ΠΩΣ ΘΑ ΠΡΟΣΛΗΦΘΟΥΝ 50.000 ΑΝΕΡΓΟΙ ΜΕ ΤΗΝ ΚΟΙΝΩΦΕΛΗ ΕΡΓΑΣΙΑ
Πρόγραμμα 50.000 θέσεων για την Κοινωφελή Εργασία που έχει ως στόχο την στήριξη των ανέργων με
προτεραιότητα τους ανέργους που διαβιούν σε οικογένειες χωρίς κανένα εργαζόμενο,
παρουσιάστηκε από τους υπουργους Εργασιας Γ. Βρούτση,Αναπτυξης Κ. Χατζηδάκη και
Εσωτερικών Γ.Μιχελάκη.
Οι άνεργοι θα ενταχθούν, σταδιακά, μέχρι το τέλος του χρόνου και σε πλαίσιο
απόλυτης διαφάνειας, με την εποπτεία και τον έλεγχο του ΑΣΕΠ, και θα
απασχοληθούν για πέντε μήνες σε θέσεις κοινωφελούς εργασίας σε δήμους,
περιφέρειες, σχολεία, δικαστήρια, ΚΕΠ, Ασφαλιστικά Ταμεία και άλλες δημόσιες
υπηρεσίες.Η πρώτη δημόσια πρόσκληση θα βγει στις 15 Σεπτεμβρίου και οι πρώτες
προσλήψεις θα ξεκινήσουν το δεύτερο δεκαπενθήμερο του Οκτωβρίου.Σύμφωνα με τα
πρόγραμμα, «σε ειδικά αιτιολογημένες περιπτώσεις που εμπίπτουν στον τομέα
αρμοδιότητας του υπουργείου Παιδείας και Θρησκευμάτων, το χρονικό διάστημα
απασχόλησης των ωφελουμένων δύναται να ανέλθει κατά ανώτατο όριο έως έξι μήνες
και 15 ημερολογιακές ημέρες».
Η υποβολή αιτήσεων θα πραγματοποιείται ηλεκτρονικά στην
ιστοσελίδα του ΟΑΕΔ.Η αμοιβή των απασχολούμενων θα είναι 748 ευρώ για ανέργους
άνω των 25 ετών, εκ των οποίων τα 490 θα είναι η καθαρή αμοιβή και τα 258,
ασφαλιστικές εισφορές. Η συνολική αμοιβή του πενταμήνου θα είναι 3.740 ευρώ.
Αντίστοιχα, για τους ανέργους κάτω των 25 ετών, η αμοιβή θα είναι 652 ευρώ το
μήνα, εκ των οποίων τα 427 θα είναι η καθαρή αμοιβή και τα 225 ασφαλιστικές
εισφορές. Η συνολική αμοιβή πενταμήνου θα ανέλθει στα 3.260 ευρώ.
Θα ισχύσουν τα εξής κριτήρια επιλογής:
- Χρονικό διάστημα συνεχόμενης εγγεγραμμένης ανεργίας ωφελουμένου με ανώτατο
όριο τους 36 μήνες.
- Χρονικό διάστημα συνεχόμενης εγγεγραμμένης ανεργίας του/της συζύγου των
ανέργων της πρώτης κατηγορίας, με ανώτατο όριο τους 36 μήνες.
- Ετήσιο εισόδημα ατομικό, ή οικογενειακό.
Οι ωφελούμενοι θα πρέπει να είναι εγγεγραμμένοι στα μητρώα του ΟΑΕΔ:
- εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών, στις
οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι
στα μητρώα ανέργων του ΟΑΕΔ,
- εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών
οικογενειών, στις οποίες δεν εργάζεται κανείς,
- εγγεγραμμένοι νέοι άνεργοι (18 έως 29 ετών) στα μητρώα ανέργων του ΟΑΕΔ,
- άνεργοι πτυχιούχοι ΑΕΙ - ΤΕΙ, εγγεγραμμένοι στα μητρώα ανέργων του ΟΑΕΔ.
‘’Για παρέμβαση μεγάλης κλίμακας που θα δώσει εργασία με
πλήρη ασφάλιση και εισόδημα σε περισσότερους από 50.000 ανέργους, έκανε λόγο ο υπουργός
Εργασίας, Γιάννης Βρούτσης.Ο σκοπός του προγράμματος, όπως εξήγησε, που ξεκινά
το πρώτο δεκαήμερο του Σεπτεμβρίου, είναι διπλός και στοχεύει αφενός, να
προωθηθεί η βελτίωση της οικονομικής κατάστασης των ανέργων και η
αποτελεσματική στήριξη των ανέργων, με προτεραιότητα στους άνεργους που
διαβιούν σε οικογένειες χωρίς κανέναν εργαζόμενο. Αφετέρου, να προωθηθεί η
κάλυψη κοινωνικών αναγκών και παράλληλα να βελτιωθούν και να αναβαθμιστούν οι
παρεχόμενες υπηρεσίες προς τους πολίτες.
«Πρόκειται για μεγάλο και καινοτόμο πρόγραμμα, προϊόν του συντονισμού και της
συνεργασίας πολλών υπουργείων, προκειμένου με εντατική προσπάθεια να
παρακάμψουμε γραφειοκρατικά εμπόδια, χρηματοδοτικές δυσκολίες και κοινοτικές
επιφυλάξεις», συνέχισε ο υπουργός Εργασίας και πρόσθεσε ότι «το πρόγραμμα, αν
και δεν αποτελεί τη λύση για το πρόβλημα της ανεργίας, θα δώσει ανάσα στους
άνεργους συμπολίτες μας και τα νοικοκυριά που έχουν πληγεί περισσότερο από το
σφοδρό κύμα της ύφεσης και της ανεργίας».
Τόνισε, παράλληλα, ότι «θα συνεχίσουμε με ακόμη μεγαλύτερη ένταση, αξιοποιώντας
κάθε δυνατό πόρο και κάθε δυνατότητα να προσφέρουμε ευκαιρίες επανένταξης στην
«Οι άνεργοι θα ενταχθούν στο πρόγραμμα, σταδιακά, μέχρι το τέλος του χρόνου και
σε πλαίσιο απόλυτης διαφάνειας, με την εποπτεία και τον έλεγχο του ΑΣΕΠ, θα
απασχοληθούν σε θέσεις κοινωφελούς εργασίας στους Δήμους και τις Περιφέρειες
της χώρας, σε νοσοκομεία, σχολεία, δικαστικές υπηρεσίες και τα ΚΕΠ. Έτσι, το
πρόγραμμα και οι σημαντικοί πόροι που θα διατεθούν για αυτό θα "πιάσουν
τόπο". Θα υποστηρίξουν αποτελεσματικά τους ανέργους και, παράλληλα, θα
ενισχύσουν την ποιότητα και θα διευρύνουν το εύρος παροχής κοινωνικών υπηρεσιών
από τις δημόσιες υπηρεσίες και την τοπική αυτοδιοίκηση» κατέληξε ο υπουργός
«Δεν κομπάζουμε για το πρόγραμμα, δίνουμε μια ανάσα στους συμπολίτες μας που
έχουν ανάγκη» τόνισε ο υπουργός Ανάπτυξης, Κωστής Χατζηδάκης, σημειώνοντας
ότι «στύψαμε το ΕΣΠΑ, για να εξασφαλίσουμε τη χρηματοδότηση».
Ο υπουργός Ανάπτυξης δεσμεύτηκε, επίσης, ότι θα υπάρξουν και άλλες τέτοιες
δράσεις στο πλαίσιο των επόμενων ΕΣΠΑ.
«Μόνιμη έγνοια μας είναι η ανακούφιση των πιο ευαίσθητων κοινωνικών ομάδων.
Αυτό το στόχο υπηρετεί και το πρόγραμμα κοινωφελούς εργασίας που μόλις
ανακοινώσαμε» τόνισε, στη δήλωση του, ο υπουργός Εσωτερικών, Γιάννης
Μιχελάκης που πρόσθεσε ότι το πρόγραμμα, εκτός από την στήριξη που παρέχει
σε οικογένειες χωρίς εργαζόμενο, στηρίζει ταυτόχρονα κοινωφελείς δραστηριότητες
«Δίνει μια βαθιά ανάσα σε 50.000 οικογένειες που δεν έχουν ούτε έναν
εργαζόμενο. Στηρίζει ταυτόχρονα κοινωφελείς δραστηριότητες των Δήμων. Είναι
ιδιαίτερα σημαντικό το γεγονός ότι πολλές από τις θέσεις αυτές θα καλυφθούν από
τους Δήμους. Διότι η Τοπική Αυτοδιοίκηση είναι και θα παραμείνει προπύργιο της
κοινωνικής πρόνοιας. Αυτή είναι η θέση της κυβέρνησης. Και το αποδεικνύουμε
στην πράξη» κατέληξε ο κ. Μιχελάκης
η σχετική κοινή υπουργική απόφαση εχει ως εξης:
ΜΕΤΑΡΡΥΘΜΙΣΗΣ & ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ, ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ &
ΠΡΟΝΟΙΑΣ, ΠΑΙΔΕΙΑΣ & ΘΡΗΣΚΕΥΜΑΤΩΝ ΘΕΜΑ: “ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ
ΧΑΡΑΚΤΗΡΑ”
Το άρθρο 90 του «Κώδικα για την Κυβέρνηση και τα Κυβερνητικά
όργανα» που κυρώθηκε με το άρθρο πρώτο του Π.Δ. 63/2005 (ΦΕΚ 98/Α), όπως
Τον Ν. 3614/2007 (ΦΕΚ 267/Α) «Διαχείριση, έλεγχος και
εφαρμογή αναπτυξιακών παρεμβάσεων για την προγραμματική περίοδο 2007−2013» και
ιδίως τα άρθρα 5 παρ. 2 περ. δ και 10 παρ. 5 αυτού, όπως τροποποιήθηκαν με τον
Ν. 3840/2010 (ΦΕΚ 53/Α) «Αποκέντρωση, απλοποίηση και ενίσχυση της
αποτελεσματικότητας των διαδικασιών του Εθνικού Στρατηγικού Πλαισίου Αναφοράς
(ΕΣΠΑ) 2007 – 2013 και άλλες διατάξεις».
Το Π.Δ. 178/2000 (ΦΕΚ 165/Α) «Οργανισμός του Υπουργείου
Εθνικής Οικονομίας», όπως ισχύει.
Το Π.Δ. 368/1989 (ΦΕΚ 163/Α) «Οργανισμός του Υπουργείου
Εργασίας», όπως ισχύει.
Το Π.Δ. 118/2013 (ΦΕΚ 152/Α/25-6-2013) για τη μετονομασία
του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων
σε Υπουργείο Ανάπτυξης και Ανταγωνιστικότητας.
6.α. Το Π.Δ. 119/2013 (ΦΕΚ 153/Α/25-6-2013) «Διορισμός
Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών», με
το οποίο διορίστηκε ο κος Κωνσταντίνος
Χατζηδάκης του Ιωάννου στη θέση του Υπουργού Ανάπτυξης και
6.β. Το Π.Δ. 113/2010 “Ανάληψη υποχρεώσεων από τους
Διατάκτες” (Α’94)
7.α. Την υπ. αρ οικ.2303(ΦΕΚ 1632/Β/02.07.2013) Απόφαση
Ανάθεσης αρμοδιοτήτων στην Υφυπουργό Διοικητικής Μεταρρύθμισης και Ηλεκτρονικής
Διακυβέρνησης, Παρασκευή Χριστοφιλοπούλου.
7.β. Την υπ’ αριθμ. Υ48/9.7.2012 απόφαση του Πρωθυπουργού “Καθορισμός
αρμοδιοτήτων του Αναπληρωτή Υπουργού Οικονομικών Χρήστου Σταϊκούρα” (ΦΕΚ
2105/Β). Το Π.Δ. 475/1993 (ΦΕΚ 205/Α) «Σύσταση Γενικής Γραμματείας Απασχόλησης
και Διαχείρισης Κοινοτικών Πόρων στο Υπουργείο Εργασίας», η οποία μετονομάσθηκε
με το άρθρο 18 του Ν. 2224/1994 (ΦΕΚ 112/Α) σε Γενική Γραμματεία Διαχείρισης
Κοινοτικών και Άλλων Πόρων και τροποποιήθηκε με το άρθρο 30 του Ν. 3762/2009
(ΦΕΚ75/ Α), όπως ισχύει.
Τον N. 3463/2006 (ΦΕΚ 114/Α) «Κύρωση του Κώδικα Δήμων και
Κοινοτήτων», όπως εκάστοτε ισχύει.
Τον Ν. 3852/2010 (ΦΕΚ 87/Α) «Νέα αρχιτεκτονική της
αυτοδιοίκησης και της αποκεντρωμένης διοίκησης– Πρόγραμμα Καλλικράτης», όπως
Τον Ν. 2190/1994 (ΦΕΚ 28/Α) «Σύσταση ανεξάρτητης αρχής για
την επιλογή προσωπικού και ρύθμιση θεμάτων διοίκησης», όπως εκάστοτε ισχύει.
Τον Κανονισμό (ΕΚ) 1081/2006 του Ευρωπαϊκού Κοινοβουλίου και
του Συμβουλίου της 5ης Ιουλίου 2006 «για το Ευρωπαϊκό Κοινωνικό Ταμείο και την
Τον Κανονισμό (ΕΚ) 1083/2006 του Συμβουλίου της 11ης Ιουλίου
2006 περί καθορισμού γενικών διατάξεων για το Ευρωπαϊκό Ταμείο Περιφερειακής
Τον Κανονισμό (ΕΚ) 1828/2006 της Επιτροπής της 8ης
Δεκεμβρίου 2006 για τη θέσπιση κανόνων σχετικά με την Εφαρμογή του Κανονισμού
(ΕΚ) αριθ. 1083/06 του Συμβουλίου περί καθορισμού γενικών διατάξεων για το
ΕΤΠΑ, το ΕΚΤ και το Ταμείο Συνοχής και του Κανονισμού (ΕΚ) 1080/06 του
Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο
Περιφερειακής Ανάπτυξης, όπως ισχύει.
Την με αριθμό 7725/28.03.2007 απόφαση της Ευρωπαϊκής
Επιτροπής περί έγκρισης του Εθνικού Στρατηγικού Πλαισίου Αναφοράς (Κωδικός CCI
Την με αριθμό C/2007/5534−12.11.2007 απόφαση της Ευρωπαϊκής
Επιτροπής για την έγκριση του Επιχειρησιακού Προγράμματος «Ανάπτυξη Ανθρώπινου
Δυναμικού 2007−2013» του Υπουργείου Απασχόλησης και Κοινωνικής Προστασίας
(Κωδικός CCI 2007GR05UPO001).
Την με αριθμό 10/28.12.2010 απόφαση της Επιτροπής
Παρακολούθησης του Επιχειρησιακού Προγράμματος «Ανάπτυξη Ανθρώπινου Δυναμικού»
2007−2013 για την έγκριση της τροποποίησης του εν λόγω Επιχειρησιακού
Την με αριθμό C/2007/5634−16.11.2007 απόφαση της Ευρωπαϊκής
Επιτροπής για την έγκριση του Επιχειρησιακού Προγράμματος «Εκπαίδευση και Δια
Βίου Μάθηση» (Κωδικός CCI 2007GR05UPO002), καθώς και τις αριθμ. E(2011)
8228/18.11.2011 και αριθμ. C(2012) 9777/18.12.2012 Αποφάσεις για την
τροποποίηση αυτής.
Την με αριθμό C/2007/5528−9.11.2007 απόφαση της Ευρωπαϊκής
Επιτροπής για την έγκριση του Επιχειρησιακού Προγράμματος «Διοικητική
Μεταρρύθμιση» (Κωδικός CCI 2007GR05UPO003), καθώς και τις από 28-10-2011 και
17-12-2012 Αποφάσεις της Επιτροπής για την τροποποίηση αυτής.
Την με αριθμ. E(2007)/5339/26.10.07 Απόφαση της Ευρωπαϊκής
Επιτροπής για την έγκριση του Επιχειρησιακού Προγράμματος «Ψηφιακή Σύγκλιση» (Κωδικός
CCI 2007GR161PO002), καθώς και τις αριθμ. E(2011) 6982/5.10.11 και αριθμ.
C(2012) 9306/6.12.2012 Αποφάσεις για την τροποποίηση αυτής. Τον Ν. 2362/1995 (ΦΕΚ 247/Α) «Περί Δημοσίου Λογιστικού,
ελέγχου των δαπανών του Κράτους και άλλες διατάξεις», όπως ισχύει.
Το Ν.Δ. 356/74 (ΦΕΚ 90/Α) «Περί Κώδικος Εισπράξεως Δημοσίων
Εσόδων», όπως ισχύει.
Τον Ν. 2956/2001 (ΦΕΚ 258/Α) «Αναδιάρθρωση ΟΑΕΔ και άλλες
διατάξεις», όπως ισχύει.
Το άρθρο 29 του Ν.1262/82 (ΦΕΚ/Α/70/16.6.1982) «Παροχή
τροποποίηση συναφών διατάξεων».
Το άρθρο 18 του Ν. 3833/2010 (ΦΕΚ 40/Α) Προστασία της
εθνικής οικονομίας − Επείγοντα μέτρα για την αντιμετώπιση της δημοσιονομικής
Το Ν.4152/2013 (παρ. ΙΔ) «Επείγοντα μέτρα εφαρμογής των
νόμων 4046/2012, 4093/2012 και 4127/2013».
Την με αριθμό 36952/1275/08 (ΦΕΚ 986/Β) Κοινή απόφαση των
Υπουργών Εσωτερικών, Οικονομίας και Οικονομικών και Απασχόλησης και Κοινωνικής
Προστασίας για την Τροποποίηση της με αριθμό 107900/16.03.2001 όμοιας Απόφασης,
ως ίσχυε, περί Σύστασης και Λειτουργίας Ειδικών Υπηρεσιών «Συντονισμού και
Παρακολούθησης Δράσεων Ευρωπαϊκού Κοινωνικού Ταμείου» και «Εφαρμογής
Συγχρηματοδοτούμενων Ενεργειών από το Ευρωπαϊκό Κοινωνικό Ταμείο», με σκοπό την
αναδιάρθρωσή τους, σύμφωνα με τις διατάξεις του Ν. 3614/2007.
Την με αριθμό 25253/2235/08 (ΦΕΚ 603/Β) κοινή απόφαση των
Προστασίας για την τροποποίηση της με αριθμό 118267/14.12.2000 όμοιας απόφασης,
ως ίσχυε, περί Σύστασης και Λειτουργίας Ειδικής Υπηρεσίας Διαχείρισης
Επιχειρησιακού Προγράμματος «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», με σκοπό
την αναδιάρθρωσή της, σύμφωνα με τις διατάξεις του Ν. 3614/2007 η οποία
μετονομάζεται σε Ειδική Υπηρεσία Διαχείρισης (Διαχειριστική Αρχή) του
Επιχειρησιακού Προγράμματος «Ανάπτυξη Ανθρώπινου Δυναμικού».
Την με αριθμό 3850/ΕΥΣ 523/08 (ΦΕΚ 333/Β) των Υπουργών Εσωτερικών
και Οικονομίας και Οικονομικών για την Τροποποίηση (αναδιάρθρωση) της απόφασης σύστασης
της Ειδικής Υπηρεσίας Συντονισμού της Εφαρμογής Επιχειρησιακών Προγραμμάτων
σύμφωνα με το άρθρο 5 του ν. 3614/2007.
Την με αριθμ. 14053/ΕΥΣ 1749 (ΦΕΚ 540/Β/27.03.2008)
Υπουργική απόφαση του Υπουργού Οικονομίας και οικονομικών με θέμα «Υπουργική
απόφαση συστήματος διαχείρισης», όπως τροποποιήθηκε και ισχύει.
Το Εγχειρίδιο Διαδικασιών Διαχείρισης και Ελέγχου των
Επιχειρησιακών Προγραμμάτων του ΕΣΠΑ.
Το ισχύον θεσμικό και κανονιστικό πλαίσιο, εθνικό και
κοινοτικό, που αναφέρεται στην υλοποίηση και διαχείριση προγραμμάτων.
Την ισχύουσα φορολογική νομοθεσία και ιδίως το νομότυπο των
φορολογικών στοιχείων και παραστατικών σύμφωνα με τον ΚΒΣ.
Την ανάγκη καθορισμού Συστήματος Διαχείρισης, Αξιολόγησης,
Παρακολούθησης και Ελέγχου – Διαδικασία Εφαρμογής της πράξης «ΠΡΟΩΘΗΣΗ ΤΗΣ
ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ», που συγχρηματοδοτούνται
από πόρους του ΕΣΠΑ.
Το γεγονός ότι από την παρούσα απόφαση προκαλείται σε βάρος
του Π/Υ του ΟΑΕΔ συνολική δαπάνη μέχρι του ποσού των διακοσίων δέκα έξι
εκατομμυρίων ευρώ (216.000.000 ευρώ), η οποία αναλύεται ως ακολούθως:΅
172.800.000 €, για το έτος 2013 και
43.200.000 €, για το έτος 2014.
Η ανωτέρω προϋπολογιζόμενη δαπάνη θα καλυφθεί από το
συγχρηματοδοτούμενο σκέλος του Προγράμματος Δημοσίων Επενδύσεων (ΠΔΕ) σύμφωνα
με την κατωτέρω κατανομή:
Α. Ποσό ύψους μέχρι εκατό εκατομμυρίων ευρώ (100.000.000€),
(ΣΑΕ 034/8 του Υπουργείου Εργασίας, Κοινωνικής Ασφάλισης και Πρόνοιας) (ΕΚΤ)
στο πλαίσιο του Επιχειρησιακού Προγράμματος “Διοικητική Μεταρρύθμιση 2007 – 2013”
Β. Ποσό ύψους μέχρι τριάντα πέντε εκατομμυρίων ευρώ
(35.000.000€), (ΣΑΕ 034/8 του Υπουργείου Εργασίας, Κοινωνικής Ασφάλισης και
Πρόνοιας) (ΕΚΤ) στο πλαίσιο του Επιχειρησιακού Προγράμματος “Ανάπτυξη
Ανθρώπινου Δυναμικού 2007 – 2013”
Γ. Ποσό ύψους μέχρι σαράντα ενός εκατομμυρίων ευρώ
(41.000.000€), (ΣΑΕ 245/8 του Υπουργείου Παιδείας και Θρησκευμάτων) (ΕΚΤ) στο
πλαίσιο του Επιχειρησιακού Προγράμματος “Εκπαίδευση & Δια Βίου Μάθηση 2007
– 2013”
Δ. Ποσό ύψους μέχρι σαράντα εκατομμυρίων ευρώ (40.000.000€),
στο πλαίσιο του Επιχειρησιακού Προγράμματος “Ψηφιακή Σύγκλιση 2007 – 2013”
Πλαίσιο Ένταξης Η παρατεταμένη ύφεση στην οποία βρίσκεται η ελληνική
οικονομία έχει επηρεάσει αρνητικά τα μεγέθη της απασχόλησης και της ανεργίας,
τα οποία επιδεινώθηκαν με επιταχυνόμενο ρυθμό. Στο πλαίσιο αυτό και με βάση τις δεσμεύσεις της χώρας που
προκύπτουν από το επικαιροποιημένο Μνημόνιο Οικονομικών και Χρηματοπιστωτικών
Πολιτικών, καθώς και τα προβλεπόμενα στο Ν. 4152/2013 (ΦΕΚ107/Α/09-05-2013) για
την κατάρτιση προγραμμάτων Κοινωφελούς Χαρακτήρα θα υλοποιηθεί Πράξη με τίτλο
«ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ». Η πράξη
αυτή αποσκοπεί :
1.1 Με την παρούσα Κ.Υ.Α ρυθμίζονται θέματα που αφορούν στο
σύστημα διαχείρισης, παρακολούθησης, ελέγχου και αξιολόγησης πράξεων που αποσκοπούν
στη δημιουργία θέσεων εργασίας κοινωφελούς χαρακτήρα, στο πλαίσιο της
προγραμματικής περιόδου 2007 – 2013. Το παρόν Σύστημα εξειδικεύει τις
διαδικασίες υλοποίησης της παραπάνω πράξης.
1.2 Η Πράξη «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ
ΚΟΙΝΩΦΕΛΟΥΣ ΧΑΡΑΚΤΗΡΑ» εντάσσεται στα Επιχειρησιακά Προγράμματα που συγχρηματοδοτούνται από το Ευρωπαϊκό Κοινωνικό Ταμείο (ΕΚΤ) και
οι δράσεις τους υποστηρίζουν τις προτεραιότητες του άρθρου 3 του Κανονισμού
(ΕΚ) 1081/2006 του Ευρωπαϊκού Κοινοβουλίου και του Συμβουλίου της 5ης Ιουλίου
2006. Επίσης, είναι δυνατή η συγχρηματοδότηση της εν λόγω πράξης
μέσω των Ε.Π του Ευρωπαϊκού Ταμείου Περιφερειακής Ανάπτυξης (Ε.Τ.Π.Α) με χρήση
της ρήτρας ευελιξίας σύμφωνα με το άρθρο 34 του Κανονισμού 1083/2006.
Άρθρο 2 Στόχος της πράξης –
2.1 Η Πράξη έχει ως στόχο την άμεση αντιμετώπιση της
ανεργίας πληθυσμιακών ομάδων, που πλήττονται εξ αιτίας της οικονομικής κρίσης και της μακράς ύφεσης που υφίσταται η
ελληνική οικονομία, βάσει των στοιχείων της εγγεγραμμένης ανεργίας του
Οργανισμού Απασχόλησης Εργατικού Δυναμικού. Αποβλέπει στην ενίσχυση της
απασχόλησης των ανέργων, στην ένταξη / επανένταξη τους στην αγορά εργασίας και
ταυτόχρονα στην αναβάθμιση των παρεχόμενων προς τους πολίτες υπηρεσιών μέσω
προγραμμάτων κοινωφελούς χαρακτήρα. Ενδεικτικά τα
προγράμματα αυτά, εντάσσονται στους
ακόλουθους τομείς προτεραιότητας:
Αναβάθμιση των υπηρεσιών που παρέχονται προς τους πολίτες
από τους φορείς Τοπικής Αυτοδιοίκησης, όπως η αναβάθμιση και συντήρηση δημοτικών υποδομών, η αναβάθμιση της λειτουργίας των δημοτικών υπηρεσιών
με έμφαση στην προώθηση της χρήσης τεχνολογιών πληροφορικής και επικοινωνίας
(ΤΠΕ) κ.λ.π.
Υποστήριξη και βελτίωση των υπηρεσιών της πρωτοβάθμιας και
δευτεροβάθμιας εκπαίδευσης, της Ειδικής Αγωγής και Εκπαίδευσης, καθώς και η
παροχή συμβουλευτικών υπηρεσιών σε μαθητές που οι οικογένειες τους δοκιμάζονται
από την οικονομική κρίση.
Βελτίωση των παρεχόμενων υπηρεσιών στον τομέα της υγείας
(καθαριότητα υποδομών υγείας, εξυπηρέτηση κοινού, υποστήριξη λειτουργίας
πληροφοριακού συστήματος και ψηφιακού εκσυγχρονισμού του συστήματος υγείας).
Βελτίωση των παρεχόμενων υπηρεσιών σε φορείς του δημοσίου
τομέα που έχουν καθημερινή και άμεση σχέση με την εξυπηρέτηση πολιτών (π.χ
ασφαλιστικά ταμεία, κέντρα εξυπηρέτησης πολιτών, δικαστήρια κλπ).
Δράσεις που αφορούν στην παροχή κοινωνικών υπηρεσιών και
υπηρεσιών κοινής ωφέλειας της δημόσιας διοίκησης προς τους πολίτες που
βρίσκονται σε ανάγκη, λόγω των συνεπειών της οικονομικής κρίσης.
2.2 Αντικείμενο της πράξης είναι η δημιουργία απασχόλησης
μέσω της πρόσληψης προσωπικού (εφεξής ωφελούμενοι/ες), για χρονικό διάστημα
πέντε (5) μηνών σε Δήμους, Περιφέρειες, Διευθύνσεις πρωτοβάθμιας και
δευτεροβάθμιας εκπαίδευσης και άλλες δημόσιες υπηρεσίες (Επιβλέποντες Φορείς)
βάσει του Ν. 4152/2013 (ΦΕΚ 107/9-05-2013). Στο πλαίσιο αυτό περιλαμβάνονται
και οι ενέργειες ορισμού των επιβλεπόντων φορέων και των θέσεων απασχόλησης ανά
φορέα και ειδικότητα, η κατάταξη και η σύζευξη των ανέργων με τις θέσεις
εργασίας των επιβλεπόντων φορέων.
Σε ειδικά αιτιολογημένες περιπτώσεις που εμπίπτουν στον
τομέα αρμοδιότητας του Υπουργείου Παιδείας και Θρησκευμάτων το χρονικό διάστημα
απασχόλησης των ωφελουμένων δύναται να ανέλθει κατά ανώτατο όριο έως έξι (6)
μήνες και δεκαπέντε (15) ημερολογιακές ημέρες. 2.3 Η πράξη υλοποιείται με τη μορφή επιχορήγησης προς το
Δικαιούχο, σύμφωνα με τα παραδοτέα του έργου, όπως θα εξειδικεύονται στην
3.1 Υπεύθυνοι φορείς για τη διαχείριση και
παρακολούθηση της πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ
ΚΟΙΝΩΦΕΛΟΥΣ ΧΑΡΑΚΤΗΡΑ» είναι οι Ειδικές Υπηρεσίες Διαχείρισης των οικείων Επιχειρησιακών
Προγραμμάτων(Ε.Π). 3.2 Δικαιούχος: Η Ειδική Υπηρεσία Εφαρμογής
Συγχρηματοδοτούμενων Ενεργειών ΕΚΤ του Υπουργείου Εργασίας Κοινωνικής Ασφάλισης
και Πρόνοιας της Γενικής Γραμματείας Διαχείρισης Κοινοτικών και Άλλων Πόρων και
η Ειδική Υπηρεσία Εφαρμογής Εκπαιδευτικών Δράσεων του Υπουργείου Παιδείας και
Θρησκευμάτων, οι οποίες θα είναι αρμόδιες για τον προσδιορισμό των επιβλεπόντων
φορέων (φορέων στους οποίους θα απασχοληθούν οι άνεργοι) και των διατιθέμενων
θέσεων απασχόλησης ανά ειδικότητα.
3.3 Οργανισμός Απασχόλησης Εργατικού Δυναμικού (Ο.Α.ΕΔ.):
φορέας αρμόδιος για την υποδοχή των ηλεκτρονικών αιτήσεων των ωφελουμένων και την κατάρτιση του πίνακα των
ωφελουμένων, τη σύζευξη των ωφελουμένων με τις θέσεις απασχόλησης των
επιβλεπόντων φορέων, όπως θα έχουν προσδιοριστεί από το Δικαιούχο, τη
διενέργεια επιτόπιων επαληθεύσεων στους επιβλέποντες φορείς και την καταβολή
των αμοιβών στους ωφελουμένους και των ασφαλιστικών εισφορών στους επιβλέποντες
φορείς. 3.4 Επιβλέποντες Φορείς: Οι φορείς οι οποίοι θα προσλάβουν
(Δήμοι, Περιφέρειες, Διευθύνσεις πρωτοβάθμιας και δευτεροβάθμιας εκπαίδευσης και
άλλες Δημόσιες Υπηρεσίες), θα απασχολήσουν τους ανέργους και θα πιστοποιούν την απασχόληση τους στον Ο.Α.Ε.Δ, προκειμένου
να καταβληθεί το μισθολογικό και μη μισθολογικό κόστος .
Άρθρο 4 Ένταξη της Πράξης 4.1 Ο δικαιούχος της πράξης, μετά τη δημοσίευση σχετικής
πρόσκλησης του/των οικείου/οικείων Ε.Π., υποβάλλει αίτηση για ένταξη και
χρηματοδότηση της Πράξης συνοδευόμενη
από τα προβλεπόμενα δικαιολογητικά και στοιχεία καθώς και τα σχετικά έγγραφα,
όπως θα εξειδικεύονται στη σχετική πρόσκληση και στην οποία θα προσδιορίζονται
Οι επιβλέποντες φορείς και Ο αριθμός θέσεων απασχόλησης ανά ειδικότητα Άρθρο 5 Ωφελούμενοι - Κριτήρια και Σύστημα Επιλογής
5.1 O Ο.Α.Ε.Δ βάσει του Ν.4152/2013, του άρθρου 29 του Ν.
1262/1982 και του άρθρου 15 του Ν.3790/2009 αναλαμβάνει:
την κατάρτιση του πίνακα κατάταξης ανέργων και την υπόδειξη
των επιλεγέντων ωφελουμένων με βάση τον πίνακα κατάταξης στους επιβλέποντες
φορείς. την καταβολή του μισθολογικού και μη μισθολογικού κόστους
στους ωφελούμενους και τους επιβλέποντες φορείς αντίστοιχα.
5.2 Ωφελούμενοι της πράξης είναι Έλληνες πολίτες, πολίτες
Κρατών μελών της Ε.Ε, Βορειοηπειρώτες, Ομογενείς και Ομογενείς αλλοδαποί που
προέρχονται από την Κωνσταντινούπολη και από τα Νησιά Ίμβρο και Τένεδο, χωρίς
να απαιτείται πιστοποιητικό ελληνικής ιθαγένειας, υπό την προϋπόθεση ότι η
ιδιότητά τους ως Ελλήνων κατά το γένος και την συνείδηση αποδεικνύεται με
άλλους τρόπους (ν.δ. 3832/1958) και ανήκουν σε μία τουλάχιστον από τις παρακάτω
εγγεγραμμένοι άνεργοι στα μητρώα ανέργων του ΟΑΕΔ, μέλη
οικογενειών, στις οποίες δεν εργάζεται κανείς και οι σύζυγοι αυτών είναι
εγγεγραμμένοι άνεργοι στα μητρώα ανέργων του ΟΑΕΔ, *
εγγεγραμμένοι νέοι άνεργοι (18 έως 29 ετών) στα μητρώα
ανέργων του ΟΑΕΔ,
εγγεγραμμένοι μακροχρόνια άνεργοι στα μητρώα ανέργων του
άνεργοι πτυχιούχοι ΑΕΙ – ΤΕΙ εγγεγραμμένοι στα μητρώα ανέργων του Ο.Α.Ε.Δ Για την εφαρμογή της παρούσας ως μέλη οικογενειών των
ανωτέρω 1 και 2 κατηγοριών νοούνται οι εγγεγραμμένοι άνεργοι σύζυγοι της
κατηγορίας 1 και ο εγγεγραμμένος άνεργος αρχηγός μονογονεϊκής οικογένειας της
κατηγορίας 2. * Επισημαίνεται ότι ωφελούμενος είναι ένας εκ των δύο εγγεγραμμένων
άνεργων συζύγων από την οικογένεια - στόχο της πράξης εκτός εάν, ένας, ή/και οι δύο
εντάσσονται στις κατηγορίες 3, 4, 5. Στην περίπτωση που διαπιστωθεί ότι έχουν
υποβάλει αίτηση και οι δύο σύζυγοι της οικογένειας – στόχου χωρίς να πληρούν
τις ανωτέρω προϋποθέσεις, τότε αποκλείονται από τον προσωρινό Πίνακα Κατάταξης
Ανέργων και οι δύο αιτήσεις. 5.3 Τα κριτήρια επιλογής και κατάταξης των ωφελουμένων, όπως
ενδεικτικά προβλέπονται και στη σχετική υποπαράγραφο ΙΔ1 του ν. 4152/2013 αφορούν
Χρονικό διάστημα συνεχόμενης εγγεγραμμένης ανεργίας
ωφελουμένου με ανώτατο όριο τους 36 μήνες Χρονικό διάστημα συνεχόμενης εγγεγραμμένης ανεργίας του/της
συζύγου των ανέργων της πρώτης κατηγορίας της παρ. 5.2 με ανώτατο όριο τους 36
μήνες Ετήσιο εισόδημα ατομικό, ή οικογενειακό Ηλικία
5.4 Το σύστημα επιλογής θα βασίζεται στη μοριοδότηση των
παραπάνω κριτηρίων, στον καθορισμό τυχόν δικαιολογητικών που πρέπει να
υποβληθούν από τους δυνητικά ωφελούμενους, στον ορισμό μηχανισμού ελέγχου των
δικαιολογητικών αυτών και στη βαθμολόγηση, κατάταξη και τοποθέτηση των
υποψηφίων σε αντίστοιχες θέσεις με τη χρήση μηχανογραφικού λογισμικού. Όλα τα
παραπάνω εξειδικεύονται στις σχετικές προσκλήσεις του Ο.Α.Ε.Δ, οι οποίες
εκδίδονται κατόπιν εγκρίσεως του ΑΣΕΠ. Το ΑΣΕΠ εγκρίνει, ή τροποποιεί τη
σχετική πρόσκληση μέσα σε αποκλειστική προθεσμία πέντε (5) εργάσιμων ημερών από
την περιέλευση του αντίστοιχου σχεδίου σε αυτό. Άρθρο 6
Διαδικασία υποβολής αιτήσεων και Κατάρτιση Πίνακα Κατάταξης
6.1 Οι άνεργοι, κατόπιν σχετικής δημόσιας πρόσκλησης του ΟΑΕΔ
καλούνται να υποβάλλουν ηλεκτρονικά στον ΟΑΕΔ μία αίτηση συμμετοχής για την
απασχόλησή τους στις προκηρυσσόμενες θέσεις, όπως ορίζονται στη Δημόσια
Πρόσκληση. 6.2 Η ηλεκτρονική αίτηση θα βρίσκεται αναρτημένη στην
ιστοσελίδα του Οργανισμού (www.oaed.gr) και μετά την συμπλήρωση της, οι
δυνητικοί ωφελούμενοι θα την αποστέλλουν μέσω του συστήματος ηλεκτρονικών
αιτήσεων (http://ait.oaed.gr/) στον Ο.Α.Ε.Δ. Η ηλεκτρονική υποβολή των αιτήσεων
μπορεί να πραγματοποιηθεί και μέσω των Κ.Ε.Π., στην περίπτωση που ο
εγγεγραμμένος άνεργος δεν έχει πρόσβαση στο διαδίκτυο. Σε περίπτωση υποβολής της αίτησης με τρόπο διαφορετικό από
αυτόν που ορίζεται ρητά στην οικεία πρόσκληση, ο υποψήφιος αποκλείεται από τη
διαδικασία κατάρτισης του Πίνακα Κατάταξης Ανέργων και, κατά συνέπεια, από τη
διαδικασία προσλήψεων που υλοποιείται βάσει αυτού.
6.3 Η ηλεκτρονική αίτηση υποβάλλεται μέσα στην προθεσμία που
θα οριστεί στην οικεία πρόσκληση. Το
εμπρόθεσμο αυτής κρίνεται με βάση την ημερομηνία της αποστολής της ηλεκτρονικής
αίτησης στον Ο.Α.Ε.Δ. Μετά τη λήξη της προθεσμίας δεν είναι δυνατή η υποβολή
αιτήσεων. 6.4 Η ηλεκτρονική αίτηση του ανέργου επέχει θέση υπεύθυνης
δήλωσης σύμφωνα με το άρθρο 8 του Ν.1599/1986 όσον αφορά στα στοιχεία που
περιλαμβάνονται και αναφέρονται σε αυτήν. Η ανακρίβεια των στοιχείων που δηλώνονται
από τον υποψήφιο στην ηλεκτρονική αίτηση επισύρει τον αποκλεισμό του από τη
διαδικασία και τις προβλεπόμενες ποινικές και διοικητικές κυρώσεις.
Η αίτηση συμμετοχής συνιστά εξουσιοδότηση προς τον ΟΑΕΔ για
τη χρήση και επεξεργασία των προσωπικών δεδομένων του αιτούντος αποκλειστικά
για τους σκοπούς της παρούσας Πρόσκλησης.
6.5 Ο άνεργος φέρει
την ευθύνη της πλήρους και ορθής συμπλήρωσης της ηλεκτρονικής του αίτησης.
Ειδικότερα, υποχρεούται να συμπληρώσει τα σχετικά πεδία της ηλεκτρονικής
αίτησης με τα στοιχεία που θα οριστούν στην οικεία πρόσκληση και αντιστοιχούν,
σε προτιμήσεις φορέων και κριτήρια κατάταξης σύμφωνα με τα άρθρα 3 και 5.2 αντίστοιχα της παρούσας.
Διόρθωση ή τροποποίηση ή συμπλήρωση των αιτήσεων για τυχόν
ελλιπή στοιχεία - δικαιολογητικά, έστω
και συμπληρωματικά ή διευκρινιστικά, επιτρέπεται μόνο μία (1) φορά με νέες
αιτήσεις οι οποίες υποβάλλονται, σε αντικατάσταση των προηγουμένων οι οποίες
ακυρώνονται, μέχρι τη λήξη της προθεσμίας υποβολής των ηλεκτρονικών αιτήσεων.
Μετά τη λήξη της διαδικασίας υποβολής αιτήσεων, ο υποψήφιος μπορεί να εκτυπώσει
την ηλεκτρονική του αίτηση, στην οποία περιλαμβάνεται ο αριθμός και η
ημερομηνία της ηλεκτρονικής υποβολής.
6.6 Ο Ο.Α.Ε.Δ. επεξεργάζεται ηλεκτρονικά τις αιτήσεις των
ανέργων, υποψηφίων για την απασχόληση τους σε θέσεις εργασίας ανά ειδικότητα
στο πλαίσιο της Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ
ΧΑΡΑΚΤΗΡΑ» και κατατάσσει με
μηχανογραφικό τρόπο, τους υποψηφίους σε Προσωρινό Πίνακα Κατάταξης Ανέργων κατά
αλφαβητική σειρά. Στον πίνακα αυτό αναγράφονται υποχρεωτικά ο Κωδικός Αριθμός,
η συνολική βαθμολογία των υποψηφίων, οι μονάδες που αντιστοιχούν σε καθένα από
τα κριτήρια κατάταξης του άρθρου 5.3 της παρούσας, η σειρά κατάταξης με βάση τη
συνολική βαθμολόγηση των κριτηρίων, η ειδικότητα των υποψηφίων, οι δηλωθείσες
προτιμήσεις και ο επιβλέπων φορέας τοποθέτησης.
Κρίσιμος χρόνος συνδρομής των προϋποθέσεων συμμετοχής στη διαδικασία
και των κριτηρίων που λαμβάνονται υπόψη για την κατάταξη των υποψηφίων καθώς
και των προσόντων που θα αξιολογηθούν κατά την πρόσληψή τους στους επιβλέποντες
φορείς είναι ο χρόνος λήξης της προθεσμίας υποβολής των αιτήσεων συμμετοχής
στην πρόσκληση για την κατάρτιση Πίνακα Κατάταξης Ανέργων.
6.7 Ο πίνακας της
ανωτέρω παραγράφου, ο οποίος αποτελεί Προσωρινό Πίνακα Κατάταξης Ανέργων,
καταρτίζεται από τον Ο.Α.Ε.Δ. και υπογράφεται από τον Διοικητή
του Ο.Α.Ε.Δ. ή από άλλο όργανο που ορίζεται με απόφασή του. Ο προσωρινός
Πίνακας Κατάταξης ανέργων αναρτάται στον διαδικτυακό τόπο του Ο.Α.Ε.Δ. και
ανακοινώνεται η έκδοση του στον πίνακα ανακοινώσεων της αρμόδιας Υπηρεσίας
(ΚΠΑ2) του Ο.Α.Ε.Δ. Ο Ο.Α.Ε.Δ. καταρτίζει επίσης πίνακα υποψηφίων οι οποίοι
αποκλείονται από τον προσωρινό Πίνακα Κατάταξης Ανέργων, με αναφορά του
συγκεκριμένου λόγου αποκλεισμού για κάθε υποψήφιο. Ο προσωρινός Πίνακας
Κατάταξης ανέργων καθώς και ο πίνακας αποκλειομένων αναρτώνται στον διαδικτυακό
τόπο του Ο.Α.Ε.Δ. και ανακοινώνεται η έκδοσή τους στον πίνακα ανακοινώσεων της
αρμόδιας Υπηρεσίας (ΚΠΑ2) του Ο.Α.Ε.Δ.
6.8 Κατά των ανωτέρω πινάκων επιτρέπεται η υποβολή, με
ηλεκτρονικό τρόπο, ένστασης μέσα σε αποκλειστική προθεσμία τριών (3) εργάσιμων
ημερών προς το Δ.Σ του Ο.Α.Ε.Δ., που αρχίζει από την επόμενη ημέρα της
καταχώρισης των πινάκων στον διαδικτυακό τόπο του Οργανισμού. Οι λεπτομέρειες
για την υποβολή και την εξέταση των ενστάσεων καθορίζονται στην οικεία
πρόσκληση του Ο.Α.Ε.Δ.
6.9 Κατόπιν εξέτασης των ενστάσεων από το Δ.Σ. του Ο.Α.Ε.Δ.,
εντός 5 εργάσιμων ημερών, εγκρίνεται από τον Διοικητή του Ο.Α.Ε.Δ. ή από άλλο
όργανο που ορίζεται με απόφασή του ο Οριστικός Πίνακας Κατάταξης Ανέργων ο
οποίος αναρτάται στον διαδικτυακό τόπο του Ο.Α.Ε.Δ. και ανακοινώνεται η έκδοση
του στον πίνακα ανακοινώσεων της αρμόδιας Υπηρεσίας (ΚΠΑ2) του Ο.Α.Ε.Δ.
6.10 Δικαίωμα επανεγγραφής στον Πίνακα Κατάταξης Ανέργων με
τα ίδια αρχικά κριτήρια εγγραφής έχουν
και όσοι άνεργοι απέκτησαν την ιδιότητα του ανέργου μετά από προσωρινή απώλειά
της λόγω απασχόλησης άλλης από αυτή που θα προβλέπεται στην σχετική πρόσκληση
του ΟΑΕΔ. 6.11 Δικαίωμα επανεγγραφής όπως ανωτέρω έχουν και όσοι
προσωρινά διεγράφησαν από το Μητρώο Εγγεγραμμένων Ανέργων για οποιοδήποτε άλλο
λόγο, πλην της διαγραφής λόγω μη ανανέωσης του δελτίου ανεργίας. Άρθρο 7
7.1 Δικαίωμα πρόσληψης σε θέσεις εργασίας στους Επιβλέποντες
Φορείς έχουν οι υποψήφιοι που έχουν ενταχθεί στον Οριστικό Πίνακα Κατάταξης
Ανέργων και μόνον εφόσον διατηρούν την
ιδιότητα του ανέργου τόσο κατά την υπόδειξη τους από το ΚΠΑ2 όσο και κατά την
πρόσληψη τους από τον Επιβλέποντα φορέα και υπό την προϋπόθεση ότι πληρούν τα
τυπικά προσόντα που προβλέπονται στην πρόσκληση. 7.2 Η επιλογή πραγματοποιείται από τον ΟΑΕΔ από τον Οριστικό
Πίνακα Κατάταξης Ανέργων ανά ειδικότητα με βάση τη συνολική βαθμολογία των
υποψηφίων και τις προτιμήσεις τους σύμφωνα με τα οριζόμενα στην οικεία
πρόσκληση. Σε περίπτωση ισοβαθμίας στη συνολική βαθμολογία, προηγείται ο
άνεργος που συγκεντρώνει τις περισσότερες μονάδες από το πρώτο κριτήριο
κατάταξης και αν αυτές συμπίπτουν, από το δεύτερο κριτήριο και ούτω καθεξής, από
τα επιμέρους κριτήρια του άρθρου 5.3 της παρούσας. Αν και πάλι δεν καταστεί
δυνατός ο καθορισμός της σειράς κατάταξης βάσει όλων των ανωτέρω, αυτή
καθορίζεται σύμφωνα με το χρόνο υποβολής της ηλεκτρονικής αίτησης.
7.3 Οι υποψήφιοι θα πρέπει να υποβάλουν αυτοπροσώπως μετά
την επιλογή τους, στον φορέα Επίβλεψης στον οποίο θα απασχοληθούν, όλα τα
προβλεπόμενα από την οικεία πρόσκληση δικαιολογητικά. Η μη υποβολή των απαιτούμενων
δικαιολογητικών επιφέρει τον αποκλεισμό τους. 7.4 Ο επιβλέπων Φορέας υποχρεούται να προβεί στην πρόσληψη
των υποδειχθέντων από τα ΚΠΑ2 επιλεγέντων ανέργων σύμφωνα με το άρθρο 7.2 της
παρούσας, εντός προθεσμίας δεκαπέντε (15) ημερολογιακών ημερών από την
ημερομηνία ενημέρωσής του. 7.5 Οι προσληφθέντες αναγράφονται σε πίνακα που αναρτάται
στον πίνακα ανακοινώσεων του Επιβλέποντα Φορέα και διαγράφονται από τον
Οριστικό Πίνακα Κατάταξης Ανέργων. Κατόπιν ο Επιβλέπων Φορέας προβαίνει στην
ηλεκτρονική αναγγελία πρόσληψής τους και ενημερώνει σχετικά τον Ο.Α.Ε.Δ. 7.6 Ο Επιβλέπων Φορέας, για τις περιπτώσεις των
υποδειχθέντων ανέργων οι οποίοι δεν αποδέχονται τη θέση εργασίας ή δεν
προσκομίζουν τα αιτούμενα δικαιολογητικά, ενημερώνει σχετικά το ΚΠΑ2 του
Ο.Α.Ε.Δ. και δύναται με ηλεκτρονικό αίτημά του να ζητήσει την αντικατάσταση
τους. Οι υποδειχθέντες άνεργοι οι οποίοι δεν αποδέχονται τη θέση εργασίας
διαγράφονται οριστικά από τον ισχύοντα Οριστικό Πίνακα Κατάταξης Ανέργων. 7.7 Σε περίπτωση που εξαντληθεί ο αριθμός των υποψηφίων για
πρόσληψη ανέργων από τον Οριστικό Πίνακα Κατάταξης Ανέργων και υπάρχουν
αιτούμενες κενές θέσεις εργασίας από Επιβλέποντες Φορείς, τότε δύναται με
Απόφαση του Διοικητή του Ο.Α.Ε.Δ. να επαναληφθεί η διαδικασία κατάρτισης συμπληρωματικού
Πίνακα Κατάταξης Ανέργων για αυτούς.
7.8 Στην περίπτωση που επιβλέπων φορέας δεν αποδεχθεί τον
υποδειχθέντα από το ΚΠΑ2 άνεργο, δεν καλύπτεται η συγκεκριμένη θέση.
7.9 Για την εφαρμογή και εκτέλεση του προγράμματος, οι
επιβλέποντες φορείς υποχρεούνται να διασφαλίζουν την υγιεινή και ασφάλεια των
ωφελουμένων στον τόπο παροχής εργασίας. 7.10 Με τη λήξη του προγράμματος, οι ωφελούμενοι απολύονται
αυτοδικαίως, χωρίς καμία αποζημίωση και χωρίς να απαιτείται η έκδοση
διαπιστωτικής πράξης, όπως ορίζουν οι σχετικές διατάξεις της παρ. ΙΔ1 του Ν.
4152/2013. 7.11 Το ΑΣΕΠ ελέγχει τη νομιμότητα της διαδικασίας επιλογής από
τον επιβλέποντα φορέα επιλαμβανόμενο αυτεπαγγέλτως, ή κατόπιν καταγγελίας, ή
αιτήματος των Ειδικών Υπηρεσιών Διαχείρισης των οικείων Επιχειρησιακών
Προγραμμάτων. Εάν κατά τον έλεγχο διαπιστωθεί ότι δεν συντρέχουν οι
προϋποθέσεις πρόσληψης, ή δεν αποδεικνύονται τα κριτήρια βάσει των οποίων ο
υποψήφιος κατατάχθηκε στον Οριστικό Πίνακα Κατάταξης Ανέργων, ή τα απαιτούμενα
κατά περίπτωση προσόντα, η πρόσληψη ανακαλείται υποχρεωτικά, με απόφαση του
αρμόδιου οργάνου του επιβλέποντα φορέα και ενημερώνεται σχετικά ο ΟΑΕΔ. Άρθρο 8 Χρηματοδότηση Πράξης 8.1 Μετά την
ολοκλήρωση της διαδικασίας έγκρισης της Πράξης, η έκδοση της Απόφασης ένταξης
αποτελεί αυτοδίκαια πρόταση εγγραφής σε συλλογική απόφαση του
συγχρηματοδοτούμενου σκέλους του Προγράμματος Δημοσίων Επενδύσεων του φορέα
Η αναλογούσα Εθνική Συμμετοχή, καθώς και η αντίστοιχη
κοινοτική συνδρομή της πράξης, θα καλυφθεί από το Πρόγραμμα Δημοσίων
Επενδύσεων. Οι σχετικές εισροές των πόρων του Ε.Κ.Τ θα αποτελέσουν έσοδα του
θεσμικό πλαίσιο. Η υλοποίηση της πράξης καθώς και όλα τα δικαιώματα και οι
υποχρεώσεις που απορρέουν από τα εγκριτικά έγγραφα δεν μεταβιβάζονται, ούτε
εκχωρούνται σε οποιονδήποτε τρίτο.
8.2 Οι πληρωμές προς τον Ο.Α.Ε.Δ θα πραγματοποιούνται ως
εξής: Α) Η πρώτη δόση καταβάλλεται με την ολοκλήρωση της
διαδικασίας σύζευξης των ανέργων με τις θέσεις εργασίας των επιβλεπόντων φορέων
και ανέρχεται σε ποσοστό 40% επί του προϋπολογισμού που θα προκύψει μετά την
ολοκλήρωση της διαδικασίας που προβλέπεται στην παράγραφο 7.2 της παρούσης. Β) Η δεύτερη καταβάλλεται με την ολοκλήρωση του 80% των
αναγγελιών πρόσληψης των υποδειχθέντων ανέργων προς τους επιβλέποντες φορείς και
ανέρχεται σε ποσοστό 40% επί του προϋπολογισμού που θα προκύψει μετά την
ολοκλήρωση της διαδικασίας που προβλέπεται στις παραγράφους 7.4, 7.5 της
παρούσης. Γ) Η τρίτη και τελευταία δόση ύψους 20% (είκοσι) συνίσταται
στην αποπληρωμή του ποσού που υπολείπεται και καταβάλλεται με την πιστοποίηση
ολοκλήρωσης του φυσικού αντικειμένου της πράξης. 8.3 Ο ΟΑΕΔ θα καλύπτει το μισθολογικό κόστος των ωφελουμένων
που θα προσλάβει ο Επιβλέπων Φορέας στο
πλαίσιο του προγράμματος κοινωφελούς
εργασίας και τις ασφαλιστικές εισφορές (εργοδότη- εργαζόμενου). Συγκεκριμένα, για
κάθε ωφελούμενο που θα προσληφθεί από τον Επιβλέποντα Φορέα για την υλοποίηση της πράξης «ΠΡΟΩΘΗΣΗ ΤΗΣ
ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ» το μισθολογικό κόστος αντιστοιχεί α) σε 19,6 ευρώ ημερησίως και όχι
μεγαλύτερο από 490 ευρώ μηνιαίως για τους ανέργους άνω των 25 ετών και β) σε
17,1 ευρώ ημερησίως και όχι μεγαλύτερο από 427 ευρώ μηνιαίως για τους ανέργους
κάτω των 25 ετών, κατά παρέκκλιση των νόμιμων αμοιβών που προβλέπονται από την
Εθνική Συλλογική Σύμβαση Εργασίας και τις οικείες συλλογικές συμβάσεις. Επίσης επιλέξιμη δαπάνη ορίζεται το μη μισθολογικό κόστος που
αντιστοιχεί στις ασφαλιστικές εισφορές του εργαζόμενου και του εργοδότη
(ΙΚΑ-ΕΤΑΜ μικτή ασφάλιση ΕΤΕΑ) και το οποίο για τους ανέργους άνω των 25 ετών
δεν υπερβαίνει το ποσό των 258,00 € και για τους ανέργους κάτω των 25 ετών το
ποσό των 225,00€.
Ο ΟΑΕΔ εκτός από τα παραπάνω καταβαλλόμενα ποσά δεν υποχρεούται
να καταβάλλει οποιαδήποτε άλλη παροχή ή αμοιβή στα απασχολούμενα πρόσωπα.
Διαδικασία Καταβολής μισθολογικού και μη μισθολογικού
κόστους σε ωφελούμενους και επιβλέποντες φορείς
Μετά τη λήξη κάθε μήνα απασχόλησης, οι επιβλέποντες φορείς
υποβάλλουν στο αρμόδιο ΚΠΑ2 τα παρακάτω δικαιολογητικά: α) βεβαίωση υπογεγραμμένη από τον νόμιμο εκπρόσωπο του
φορέα, στην οποία θα δηλώνεται ότι το πρόγραμμα υλοποιείται σύμφωνα με τους
όρους της παρούσας και της Δημόσιας Πρόσκλησης.
β) μηνιαία κατάσταση, υπογεγραμμένη από τον νόμιμο εκπρόσωπο
του επιβλέποντα φορέα, όπου θα αναφέρονται τα ακόλουθα στοιχεία του
ωφελούμενου:
Ονοματεπώνυμα και πατρώνυμα Α.Φ.Μ. Α.Μ.Κ.Α.
Α.Μ. ΙΚΑ-ΕΤΑΜ
Αριθμούς καταθετικού λογαριασμού IBAN-ΕΤΕ
Αριθμούς ημερών ασφάλισης
Καθαρά ημερήσια ποσά αμοιβής Καθαρές μηνιαίες αμοιβές
Μηνιαίες ασφαλιστικές εισφορές ωφελουμένων-ασφαλισμένων
Μηνιαίες ασφαλιστικές εργοδοτικές εισφορές
Συνολικές μηνιαίες ασφαλιστικές εισφορές (ωφελουμένων και
εργοδοτών).
γ) μηνιαίες ηλεκτρονικές Αναλυτικές Περιοδικές Δηλώσεις
(Α.Π.Δ.)
δ) λογαριασμό IBAN-ΕΤΕ του εμπλεκόμενου επιβλέποντα φορέα. Μετά τη διαδικασία της έγκρισης της πληρωμής, όπως αυτή
εξειδικεύεται στη Δημόσια Πρόσκληση, ο ΟΑΕΔ πιστώνει άμεσα τους λογαριασμούς
των ωφελουμένων με τα ποσά που αντιστοιχούν στις καθαρές αμοιβές τους βάσει της
μηνιαίας κατάστασης, και τους λογαριασμούς των επιβλεπόντων φορέων με το ποσό
που αντιστοιχεί στις συνολικές ασφαλιστικές εισφορές (ωφελουμένων και
εργοδοτών). Η πίστωση των λογαριασμών των επιβλεπόντων φορέων θα γίνεται
μετά την προσκόμιση των μηνιαίων ηλεκτρονικών Α.Π.Δ. Ο τρόπος υπολογισμού των ασφαλιστικών εισφορών εξειδικεύεται
στη δημόσια πρόσκληση. Άρθρο 10
Ο Δικαιούχος υποχρεούται στην τήρηση των απαιτήσεων που
προσδιορίζονται στο Σύμφωνο Αποδοχής Όρων της απόφασης ένταξης στο Σύστημα
Διαχείρισης και Ελέγχου των Επιχειρησιακών Προγραμμάτων.
Ο Δικαιούχος είναι υποχρεωμένος να τηρεί και να καταθέτει
στοιχεία φυσικού αντικειμένου βάσει του Παραρτήματος ΧΧΙΙΙ σύμφωνα με τα
αναγραφόμενα στον Κανονισμό (ΕΚ) 1828/2006 της Επιτροπής της 8ης Δεκεμβρίου
2006, βάσει των οδηγιών των Ειδικών Υπηρεσιών και τις απαιτήσεις των πράξεων.
• Στο καθεστώς απασχόλησης στην αγορά εργασίας των
ωφελουμένων
Έλεγχος και Παρακολούθηση 11.1 Γενικά.
διασφαλιστεί η αποτελεσματικότητα και η ορθή εφαρμογή της πράξης, τα αρμόδια
όργανα σύμφωνα με το θεσμικό πλαίσιο που διέπει το ΕΣΠΑ, λαμβάνουν τα αναγκαία
μέτρα με σκοπό:
τη χρηστή και αποτελεσματική διαχείριση των Πόρων, την τήρηση των εθνικών και κοινοτικών διατάξεων,
την ορθή υλοποίηση του φυσικού αντικειμένου, σύμφωνα με την
απόφαση ένταξης της πράξης, την επιλεξιμότητα των δαπανών των δράσεων και την
αιτιολόγησή τους,
την πρόληψη ή την διαπίστωση τυχόν παραβάσεων και την
επιβολή κυρώσεων,
την ανάκτηση τυχόν αχρεωστήτως καταβληθέντων ποσών μετά τη
διαπίστωση σχετικής παράβασης,
11.2 Επίπεδο – είδος ελέγχου και αρμόδια όργανα
Ο έλεγχος συνίσταται στην εξέταση της ποιότητας του
παρεχόμενου έργου και στην ορθή οικονομική διαχείριση, σύμφωνα με τις ισχύουσες
κοινοτικές και εθνικές διατάξεις και αφορά σε:
Διοικητικές ή/και Επιτόπιες Επαληθεύσεις επί μέρους πράξεων
που διενεργούνται από τη Διαχειριστική Αρχή. Επιθεωρήσεις, οι οποίες διενεργούνται από την Αρχή
Πιστοποίησης ή υπό την ευθύνη της στη Διαχειριστική Αρχή, στον δικαιούχο
συγχρηματοδοτούμενων πράξεων, στον ΟΑΕΔ καθώς και στους επιβλέποντες φορείς της
πράξης. Έλεγχο της ουσιαστικής λειτουργίας του συστήματος
διαχείρισης και ελέγχου του Ε.Π. ο οποίος διενεργείται από την Αρχή Ελέγχου.
Ελέγχους ελεγκτικών οργάνων της Ευρωπαϊκής Επιτροπής.
Η εναρμόνιση της δράσης με τους στόχους του Επιχειρησιακού
Προγράμματος, με τους στόχους του ΕΣΠΑ και με τις διατάξεις των Κανονισμών, των
σχετικών με την αποστολή των διαρθρωτικών ταμείων.
Η καλή δημοσιονομική διαχείριση, η οποία μεταξύ άλλων περιλαμβάνει
την δικαιολόγηση και τη λογιστική καταγραφή των δαπανών, την τήρηση της
ισχύουσας φορολογικής νομοθεσίας και τη διαχείριση σύμφωνα με τις αρχές της
οικονομίας και της χρηστής δημοσιονομικής διαχείρισης.
Στο πλαίσιο υλοποίησης της Πράξης «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ
ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ», έλεγχοι μπορούν να διενεργούνται και
από τον ΟΑΕΔ, προς τους επιβλέποντες φορείς, για την πιστοποίηση της
απασχόλησης των ωφελουμένων και την ορθή καταβολή του μισθολογικού και μη
μισθολογικού κόστους. Εφόσον ολοκληρωθεί ο έλεγχος, τα ελεγκτικά όργανα του
ΟΑΕΔ, συντάσσουν έκθεση ελέγχου η οποία διαβιβάζεται στον δικαιούχο,
προκειμένου να εκδώσει τις σχετικές διοικητικές πράξεις.
Προς τους Εμπλεκόμενους φορείς
Διοικητικές και επιτόπιες Επαληθεύσεις, που διενεργούνται
από τη Διαχειριστική Αρχή.
Έλεγχοι, οι οποίοι διενεργούνται από την Αρχή Ελέγχου
(ΕΔΕΛ), σύμφωνα με τα οριζόμενα στο Ν. 3614/2007, όπως αυτός ισχύει και με το
ευρύτερο θεσμικό πλαίσιο του ΕΣΠΑ.
Έλεγχοι, οι οποίοι διενεργούνται από τα αρμόδια όργανα της
Ε.Ε. Οι επιτόπιες επαληθεύσεις, καθώς και οι έλεγχοι, συνίστανται στην
επαλήθευση της παράδοσης των συγχρηματοδοτούμενων υπηρεσιών και της
πραγματοποίησης των δαπανών που δηλώνουν οι Δικαιούχοι, σύμφωνα με τους όρους
της απόφασης ένταξης, του συμφώνου αποδοχής όρων της απόφασης ένταξης, καθώς
και της συμμόρφωσής του με τους εθνικούς και κοινοτικούς κανόνες καθ΄όλη την
περίοδο υλοποίησης και βασίζονται:
Στην με αριθμό 14053/ΕΥΣ 1749 (ΦΕΚ 540/Β/27.03.2008)
Στην παρούσα Κοινή Υπουργική Απόφαση. Στην καλή δημοσιονομική διαχείριση, η οποία μεταξύ άλλων περιλαμβάνει
την αιτιολόγηση, τη λογιστική καταγραφή των δαπανών και την τήρηση των
φορολογικών νόμων, σύμφωνα με τις αρχές της οικονομίας και της χρηστής
δημοσιονομικής διαχείρισης.
Σε όλα τα επίπεδα από τον Δικαιούχο, τους λοιπούς
Εμπλεκόμενους φορείς την αρμόδια Ειδική Υπηρεσία Διαχείρισης μέχρι και την Αρχή
Πιστοποίησης πρέπει να ελέγχονται, να τηρούνται παραστατικά στοιχεία και να
καταχωρούνται λογιστικές εγγραφές της πράξης που χρηματοδοτείται από το
Ευρωπαϊκό Κοινωνικό Ταμείο. 11.3 Διαδρομή του Ελέγχου
Για κάθε συγχρηματοδοτούμενη πράξη απαιτείται ο καθορισμός
διαδικασιών για τη διασφάλιση της τήρησης όλων των εγγράφων σχετικά με τις
δαπάνες και τους λογιστικούς ελέγχους που απαιτούνται για τη διασφάλιση
επαρκούς διαδρομής ελέγχου. Η διαδρομή ελέγχου θεωρείται επαρκής εφόσον
πληρούνται τα ακόλουθα κριτήρια:
α) Η συμφωνία μεταξύ των συνολικών ποσών που πιστοποιούνται
στην Επιτροπή και των αναλυτικών λογιστικών εγγράφων και δικαιολογητικών που
τηρούνται από την αρχή πιστοποίησης, των αρμόδιων Ειδικών Υπηρεσιών, τους
ενδιάμεσους φορείς και τους δικαιούχους. Οι λογιστικές καταχωρήσεις πρέπει να
παρέχουν αναλυτικές πληροφορίες για τις δαπάνες που πραγματοποίησαν οι
Δικαιούχοι. Προς τούτο, πρέπει να περιλαμβάνουν την ημερομηνία καταχώρησης, το
ποσό κάθε κονδυλίου της δαπάνης, τον προσδιορισμό των δικαιολογητικών εγγράφων,
την ημερομηνία και μέθοδο της πληρωμής και να αποδεικνύονται από τα αναγκαία
παραστατικά (π.χ. τιμολόγια), τα οποία θα επισυνάπτονται.
β) Η επαλήθευση της καταβολής της δημόσιας συνεισφοράς στους
γ) Η επαλήθευση της εφαρμογής των κριτηρίων επιλογής που
καθορίζονται από την Επιτροπή Παρακολούθησης.
δ) Η ύπαρξη, για κάθε πράξη, κατά περίπτωση, των τεχνικών
προδιαγραφών και του σχεδίου χρηματοδότησης, εγγράφων, σχετικά με την έγκριση
επιχορήγησης, εγγράφων για τις διαδικασίες δημοσίων συμβάσεων, εκθέσεων προόδου
και εκθέσεων σχετικά με τις επαληθεύσεις και τους ελέγχους που
Όλοι οι φορείς που εμπλέκονται στο σχεδιασμό και στην
υλοποίηση της Πράξης θα πρέπει να τηρούν τους κανόνες πληροφόρησης και
δημοσιότητας, όπως θεσπίζονται στον Κανονισμό (ΕΚ) 1828/2006, όπως ισχύει, και
καθορίζονται στις διατάξεις εφαρμογής του Επιχειρησιακού Προγράμματος από το
οποίο συγχρηματοδοτείται η πράξη. Σε κάθε περίπτωση δημοσιοποίησης/δημοσίευσης της πράξης, εκ
μέρους των φορέων, γίνεται μνεία για την συμμετοχή στη χρηματοδότηση της κάθε
επιμέρους ενέργειας α) της Ευρωπαϊκής Ένωσης και ειδικότερα του Ευρωπαϊκού
Κοινωνικού Ταμείου και του Ευρωπαϊκού Ταμείου Περιφερειακής Ανάπτυξης και β)
του Ελληνικού Δημοσίου και ειδικότερα του Επιχειρησιακού Προγράμματος», από το
οποίο συγχρηματοδοτείται η πράξη. Επίσης ο ΟΑΕΔ υποχρεούται να ενημερώσει τον ωφελούμενο ότι προσλαμβάνεται
στα πλαίσια προγράμματος που συγχρηματοδοτείται από το Ε.Κ.Τ, ή /και το ΕΤΠΑ
στο πλαίσιο του ΕΣΠΑ και το Ελληνικό Δημόσιο.
Όλοι οι φορείς της πράξης αποτελούν ουσιαστικούς συντελεστές
διάχυσης της πληροφορίας στους ωφελούμενους και υπό την έννοια αυτή,
χρησιμοποιούν, ορθολογικά, κάθε πρόσφορο μέσο που θα συμβάλλει στη διαφάνεια
και στην απόκτηση χρηστικής πληροφορίας από τον πληθυσμό στόχο.
Ο Δικαιούχος, ο ΟΑΕΔ και οι επιβλέποντες φορείς υποχρεούνται
στην τήρηση των απαιτήσεων των Κανόνων Πληροφόρησης και Δημοσιότητας που
προσδιορίζονται στο Σύμφωνο Αποδοχής όρων της απόφασης ένταξης και στο Σύστημα
Στις προσκλήσεις εκδήλωσης ενδιαφέροντος που εκδίδονται
σύμφωνα με τις διατάξεις της παρούσας, εξειδικεύεται ή/και ορίζεται οτιδήποτε
δεν αναφέρεται στους όρους της παρούσας, στη βάση της εθνικής και κοινοτικής
νομοθεσίας. Η παρούσα κοινή υπουργική απόφαση ισχύει από την δημοσίευσή